






















ANNESS I

SOMMARJU TAL-KARATTERISTIĊI TAL-PRODOTT


1.	ISEM IL-PRODOTT MEDIĊINALI

KANJINTI 150 mg trab għal konċentrat għal soluzzjoni għall-infużjoni
KANJINTI 420 mg trab għal konċentrat għal soluzzjoni għall-infużjoni


2.	GĦAMLA KWALITATTIVA U KWANTITATTIVA

KANJINTI 150 mg trab għal konċentrat għal soluzzjoni għall-infużjoni

Kunjett wieħed fih 150 mg ta’ trastuzumab, antikorp monoklonali IgG1 umanizzat magħmul permezz ta’ koltura ta’ suspensjoni ta’ ċelluli mammiferi (ovarju ta’ ħamster Ċiniż) u ppurifikat permezz ta’ kromatografija ta’ affinità u ta’ skambju ta’ joni inkluż proċeduri speċifiċi ta’ inattivazzjoni u tneħħija virali.

KANJINTI 420 mg trab għal konċentrat għal soluzzjoni għall-infużjoni

Kunjett wieħed fih 420 mg ta’ trastuzumab, antikorp monoklonali IgG1 umanizzat magħmul permezz ta’ koltura ta’ suspensjoni ta’ ċelluli mammiferi (ovarju ta’ ħamster Ċiniż) u ppurifikat permezz ta’ kromatografija ta’ affinità u ta’ skambju ta’ joni inkluż proċeduri speċifiċi ta’ inattivazzjoni u tneħħija virali.

Is-soluzzjoni rikostitwita ta’ KANJINTI fiha 21 mg/mL ta’ trastuzumab.

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Trab għal konċentrat għal soluzzjoni għall-infużjoni.

Trab lajofilizzat ta’ lewn abjad sa isfar ċar.


4.	TAGĦRIF KLINIKU

4.1	Indikazzjonijiet terapewtiċi

Kanċer tas-sider

Kanċer metastatiku tas-sider

KANJINTI huwa indikat għat-trattament ta’ pazjenti adulti b’kanċer metastatiku tas-sider (MBC - metastatic breast cancer) pożittiv għal HER2:

­	bħala monoterapija għat-trattament ta’ dawk il-pazjenti li rċevew mill-inqas żewġ korsijiet ta’ kimoterapija għall-marda metastatika tagħhom. Il-kimoterapija li tkun ingħatat qabel għandha tkun inkludiet mill-inqas anthracycline u taxane ħlief jekk il-pazjenti ma jkunux adattati għal dawn it-tipi ta’ trattamenti. Pazjenti li huma pożittivi għar-riċettur tal-ormoni għandhom ikunu ħadu wkoll terapija bl-ormoni li ma kinitx ta’ suċċess, ħlief jekk il-pazjenti ma jkunux adattati għal dawn it-tipi ta’ trattamenti.

­	flimkien ma’ paclitaxel għat-trattament ta’ dawk il-pazjenti li ma rċevewx kimoterapija għall-marda metastatika tagħhom u li għalihom anthracycline mhux adattat.

­	flimkien ma’ docetaxel għat-trattament ta’ dawk il-pazjenti li ma rċevewx kimoterapija għall-marda metastatika tagħhom.

­	flimkien ma’ inibitur ta’ aromatase għat-trattament ta’ pazjenti wara l-menopawża b’MBC pożittiv għar-ricettur tal-ormon, li ma kinux ittrattati minn qabel b’trastuzumab.

Kanċer bikri tas-sider

KANJINTI huwa indikat għat-trattament ta’ pazjenti adulti b’kanċer bikri tas-sider (EBC - early breast cancer) pożittiv għal HER2:

­	wara kirurġija, kimoterapija (neo-awżiljarja jew awżiljarja) u radjuterapija (jekk applikabbli) (ara sezzjoni 5.1).

­	wara kimoterapija awżiljarja b’doxorubicin u cyclophosphamide, flimkien ma’ paclitaxel jew docetaxel.

­	flimkien ma’ kimoterapija awżiljarja li tikkonsisti minn docetaxel u carboplatin.

­	flimkien ma’ kimoterapija neoawżiljarja segwita minn terapija awżiljarja ta’ KANJINTI, għall-mard avvanzat lokalment (inkluż infjammatorju) jew tumuri b’dijametru ta’ > 2 cm (ara sezzjonijiet 4.4 u 5.1).

KANJINTI għandu jintuża biss f’pazjenti b’kanċer metastatiku jew bikri tas-sider li t-tumuri tagħhom jagħmlu ammont eċċessiv ta’ HER2 jew għandhom amplifikazzjoni tal-ġene ta’ HER2 kif determinat b’test preċiż u ġġustifikat (ara sezzjonijiet 4.4 u 5.1).

Kanċer metastatiku tal-istonku

KANJINTI flimkien ma’ capecitabine jew 5-fluorouracil u cisplatin huwa ndikat għat-trattament ta’ pazjenti adulti li għandhom adenokarċinoma metastatika pożittiva għal HER2 tal-istonku jew tal-konnessjoni gastro-esofagali li ma rċevewx trattament kontra l-kanċer minn qabel għall-marda metastatika tagħhom.

KANJINTI għandu jintuża biss f’pazjenti b’kanċer metastatiku tal-istonku (MGC - metastatic gastric cancer) li t-tumuri tagħhom jagħmlu ammont eċċessiv ta’ HER2 kif definit b’IHC 2+ u b’riżultat SISH jew FISH li jikkonferma, jew b’riżultat IHC 3+. Għandhom jintużaw metodi ta’ analiżi preċiżi u ġġustifikati (ara sezzjonijiet 4.4 u 5.1).

4.2	Pożoloġija u metodu ta’ kif għandu jingħata

Huwa meħtieġ ittestjar għal HER2 qabel tinbeda t-terapija (ara sezzjonijiet 4.4 u 5.1). Trattament b’KANJINTI għandu jinbeda biss minn tabib b’esperjenza fl-għoti ta’ kimoterapija ċitotossika (ara sezzjoni 4.4), u għandu jingħata biss minn professjonist fil-kura tas-saħħa.

Il-formulazzjoni għall-għoti fil-vini ta’ KANJINTI mhux maħsuba biex tingħata taħt il-ġilda u għandha tingħata permezz ta’ infużjoni fil-vini biss.

Biex jiġu evitati żbalji fl-għoti tal-mediċina huwa importanti li t-tikketti tal-kunjett jiġu ċċekkjati biex jiġi żgurat li l-prodott mediċinali li qed jiġi ppreparat u mogħti huwa KANJINTI (trastuzumab) u mhux xi prodott ieħor li fih trastuzumab (eż. trastuzumab emtansine jew trastuzumab deruxtecan).

Pożoloġija

Kanċer metastatiku tas-sider

Programm ta’ kull tliet ġimgħat
Id-doża ogħla tal-bidu rakkomandata hija ta’ 8 mg/kg ta’ piż tal-ġisem. Id-doża ta’ manteniment rakkomandata f’intervalli ta’ kull tliet ġimgħat hija ta’ 6 mg/kg ta’ piż tal-ġisem, li tinbeda tliet ġimgħat wara d-doża ogħla tal-bidu.

Programm ta’ kull ġimgħa
Id-doża ogħla tal-bidu rakkomandata ta’ KANJINTI hija ta’ 4 mg/kg ta’ piż tal-ġisem. Id-doża ta’ manteniment ta’ kull ġimgħa rakkomandata ta’ KANJINTI hija ta’ 2 mg/kg ta’ piż tal-gisem, li tinbeda ġimgħa wara d-doża ogħla tal-bidu.

Għoti flimkien ma’ paclitaxel jew docetaxel
Fl-istudji pivitali (H0648g, M77001), paclitaxel jew docetaxel ingħata l-għada tal-ewwel doża ta’ trastuzumab (għad-doża, ara s-Sommarju tal-Karatteristiċi tal-Prodott (SmPC - Summary of Product Characteristics) għal paclitaxel jew docetaxel) u immedjatament wara d-dożi ta’ wara ta’ trastuzumab jekk id-doża preċedenti ta’ trastuzumab kienet tollerata tajjeb.

Għoti flimkien ma’ inibitur ta’ aromatase
Fl-istudju pivitali (BO16216) trastuzumab u anastrozole ingħataw mill-ewwel ġurnata. Ma kienx hemm restrizzjonijiet fuq il-ħin relattiv ta’ trastuzumab u anastrozole waqt l-għoti (għad-doża, ara l-SmPC ta’ anastrozole jew inibituri ta’ aromatase oħra).

Kanċer bikri tas-sider

Programm ta’ kull tliet ġimgħat u ta’ kull ġimgħa
Bħala kors ta’ kull tliet ġimgħat id-doża ogħla tal-bidu rakkomandata ta’ KANJINTI hija ta’ 8 mg/kg ta’ piż tal-ġisem. Id-doża ta’ manteniment rakkomandata ta’ KANJINTI f’intervalli ta’ kull tliet ġimgħat hija ta’ 6 mg/kg ta’ piz tal-ġisem, li tinbeda tliet ġimgħat wara d-doża ogħla tal-bidu.

Bħala kors ta’ kull ġimgħa (doża ogħla tal-bidu ta’ 4 mg/kg segwit minn 2 mg/kg kull ġimgħa) flimkien ma’ paclitaxel wara kimoterapija b’doxorubicin u cyclophosphamide.

Ara sezzjoni 5.1 għad-dożaġġ ta’ kimoterapija kombinata.

Kanċer metastatiku tal-istonku

Programm ta’ kull 3 ġimgħat
Id-doża ogħla tal-bidu rakkomandata hija ta’ 8 mg/kg ta’ piż tal-ġisem. Id-doża ta’ manteniment rakkomandata f’intervalli ta’ kull tliet ġimgħat hija ta’ 6 mg/kg ta’ piż tal-ġisem, li tinbeda tliet ġimgħat wara d-doża ogħla tal-bidu.

Kanċer tas-sider u kanċer tal-istonku

Tul tat-trattament
Pazjenti b’MBC jew MGC għandhom jiġu ttrattati b’KANJINTI sal-progressjoni tal-marda. 
Pazjenti b’EBC għandhom jiġu ttrattati b’KANJINTI għal sena jew sal-okkorrenza mill-ġdid tal-marda, skont liema jseħħ l-ewwel; f’EBC estensjoni tat-trattament għal aktar minn sena mhux rakkomandat (ara sezzjoni 5.1).

Tnaqqis fid-doża
Ma sarx tnaqqis fid-doża ta’ trastuzumab waqt l-istudji kliniċi. Il-pazjenti jistgħu jkomplu t-terapija waqt perjodi ta’ majelosoppressjoni kkawżati minħabba l-kimoterapija u li tkun riversibbli, iżda għandhom jiġu monitorjati b’attenzjoni għal komplikazzjonijiet ta’ newtropenija waqt dan iż-żmien. Irreferi għall-SmPC ta’ paclitaxel, docetaxel jew inibitur ta’ aromatase għal tagħrif dwar tnaqqis fid-doża jew meta għandha tingħata aktar tard milli suppost.

Jekk il-persentaġġ tal-porzjon imbuttat ’il barra mill-ventrikolu tax-xellug (LVEF - left ventricular ejection fraction) jonqos b’≥ 10 punti mil-linja bażi U jinżel taħt 50%, it-trattament għandu jitwaqqaf għal ftit u għandha ssir valutazzjoni mill-ġdid ta’ LVEF fi żmien madwar 3 ġimgħat. Jekk LVEF ma jkunx tjieb jew ikun naqas aktar, jew jekk tkun żviluppat insuffiċjenza konġestiva tal-qalb (CHF - congestive heart failure) sintomatika, twaqqif għal kollox ta’ KANJINTI għandu jiġi kkunsidrat sew, sakemm il-benefiċċji għall-pazjent individwali ma jkunux meqjusa akbar mir-riskji. Dawn il-pazjenti kollha għandhom jiġu riferuti għall-valutazzjoni minn kardjoloġista u għandhom jiġu segwiti.

Dożi maqbuża 
Jekk il-pazjent qabeż doża ta’ KANJINTI b’ġimgħa jew anqas, id-doża ta’ manteniment tas-soltu (programm ta’ kull ġimgħa: 2 mg/kg; programm ta’ darba kull tliet ġimgħat: 6 mg/kg) għandha tingħata malajr kemm jista’ jkun. Tistenniex saċ-ċiklu ppjanat li jmiss. Dożi sussegwenti ta’ manteniment għandhom jingħataw 7 ijiem jew 21 jum wara skont il-programmi ta’ darba fil-ġimgħa jew ta’ darba kull tliet ġimgħat, rispettivament.

Jekk il-pazjent qabeż doża ta’ KANJINTI b’aktar minn ġimgħa, għandha terġa tingħata d-doża ogħla tal-bidu ta’ KANJINTI fuq medda ta’ madwar 90 minuta (programm ta’ kull ġimgħa: 4 mg/kg; programm ta’ kull tliet ġimgħat: 8 mg/kg, rispettivament) malajr kemm jista’ jkun. Dożi sussegwenti ta’ manteniment ta’ KANJINTI (programm ta’ kull ġimgħa: 2 mg/kg; programm ta’ kull tliet ġimgħat: 6 mg/kg, rispettivament) għandhom jingħataw 7 ijiem jew 21 jum wara skont il-programmi ta’ darba fil-ġimgħa jew ta’ darba kull tliet ġimgħat, rispettivament.

Popolazzjonijiet speċjali
Ma sarux studji farmakokinetiċi speċifiċi fl-anzjani u f’dawk b’indeboliment tal-kliewi jew tal-fwied. F’analiżi farmakokinetika tal-popolazzjoni, l-età u indeboliment tal-kliewi ma ntwerewx li għandhom effett fuq id-dispożizzjoni ta’ trastuzumab.

Popolazzjoni pedjatrika
M’hemm l-ebda użu rilevanti ta’ trastuzumab fil-popolazzjoni pedjatrika.

Metodu ta’ kif għandu jingħata

KANJINTI huwa għal użu ġol-vini biss. Id-doża ogħla tal-bidu għandha tingħata bħala infużjoni fil-vini fuq medda ta’ 90 minuta. Tagħtix bħala push jew bolus fil-vini. Infużjoni fil-vini ta’ KANJINTI għandha tingħata minn professjonist fil-kura tas-saħħa ippreparat biex jimmaniġġja anafilassi u għandha tkun disponibbli kitt b’tagħmir għall-emerġenza. Il-pazjenti għandhom jiġu osservati għal mill-inqas sitt sigħat wara l-bidu tal-ewwel infużjoni u għal sagħtejn wara l-bidu ta’ infużjonijiet sussegwenti għal sintomi bħal deni u sirdat jew sintomi oħra relatati mal-infużjoni (ara sezzjonijiet 4.4 u 4.8). Interruzzjoni jew tnaqqis tar-rata tal-infużjoni tista’ tgħin tikkontrolla sintomi bħal dawn. L-infużjoni tista’ titkompla meta s-sintomi jonqsu.

Jekk id-doża ogħla tal-bidu kienet ittollerata tajjeb, dożi sussegwenti jistgħu jingħataw bħala infużjoni fuq medda ta’ 30 minuta.

Għal istruzzjonijiet fuq ir-rikostituzzjoni tal-formulazzjoni għall-għoti fil-vini ta’ KANJINTI qabel jingħata, ara sezzjoni 6.6.

4.3	Kontraindikazzjonijiet

•	Sensittività eċċessiva għal trastuzumab, proteini tal-ġrieden, jew għal kwalunkwe sustanza mhux attiva elenkata fis-sezzjoni 6.1.
•	Qtugħ ta’ nifs sever waqt il-mistrieħ ikkawżat minn komplikazzjonijiet ta’ tumur avvanzat jew li jeħtieġ terapija supplimentari ta’ ossiġnu.

4.4	Twissijiet speċjali u prekawzjonijiet għall-użu

Traċċabbiltà

Sabiex tittejjeb it-traċċabilità tal-prodotti mediċinali bijoloġiċi, l-isem tal-kummerċ u n-numru tal-lott tal-prodott amministrat għandhom jiġu rrekordjati.

Testijiet għal HER2 għandhom jitwettqu f’laboratorju speċjalizzat li jista’ jassigura validazzjoni xierqa tal-proċeduri ta’ ttestjar (ara sezzjoni 5.1).

Bħalissa mhux disponibbli data minn studji kliniċi dwar trattament mill-ġdid ta’ pazjenti b’esponiment precedenti għal trastuzumab fi sfond awżiljarju.

Disfunzjoni kardijaka

Konsiderazzjonijiet ġenerali

Pazjenti ttrattati b’KANJINTI huma f’riskju akbar għall-iżvilupp ta’ CHF (New York Heart Association [NYHA] klassi II-IV) jew disfunzjoni kardijaka mhux sintomatika. Dawn l-avvenimenti kienu osservati f’pazjenti li rċevew terapija b’trastuzumab waħdu jew flimkien ma’ paclitaxel jew docetaxel, speċjalment wara kimoterapija li fiha anthracycline (doxorubicin jew epirubicin). Dawn jistgħu jkunu minn moderati sa severi u kienu assoċjati ma’ mewt (ara sezzjoni 4.8). Barra dan, għandu jkun hemm attenzjoni fit-trattament ta’ pazjenti b’riskju kardijaku miżjud, eż. pressjoni għolja, mard dokumentat tal-arterja koronarja, CHF, LVEF ta’ < 55%, xjuħija.

Kull min jista’ jingħata trattament b’KANJINTI, iżda b’mod speċjali dawk esposti minn qabel għal anthracycline u cyclophosphamide (AC), għandu jkollhom stima kardijaka bħala linja bażi inkluż passat mediku u eżami fiżiku, elettrokardjogramm (ECG - electrocardiogram), ekokardjogramm, u/jew skan multigated acquisition (MUGA) jew magnetic resonance imaging. Monitoraġġ jista’ jgħin biex jiġu identifikati pazjenti li jiżviluppaw disfunzjoni tal-qalb. Valutazzjonijiet tal-qalb, kif isir fil-linja bażi, għandhom jiġu ripetuti kull 3 xhur waqt it-trattament u kull 6 xhur wara waqfien tat-trattament sa 24 xahar wara l-aħħar għoti ta’ KANJINTI. Għandha ssir valutazzjoni b’attenzjoni tar-riskji u l-benefiċċji qabel ma jiġi deċiż jekk għandux jingħata KANJINTI.

Ibbażat fuq analiżi tal-farmakokinetika tal-popolazzjoni tad-data kollha disponibbli trastuzumab jista’ jippersisti fiċ-ċirkolazzjoni sa 7 xhur wara l-waqfien tat-trattament b’KANJINTI (ara sezzjoni 5.2). Pazjenti li jirċievu anthracyclines wara l-waqfien ta’ KANJINTI jistgħu jkunu f’riskju akbar ta’ disfunzjoni kardijaka. Jekk possibbli, it-tobba għandhom jevitaw terapija bbażata fuq anthracycline għal sa 7 xhur wara l-waqfien ta’ KANJINTI. Jekk jintużaw anthracyclines, il-funzjoni kardijaka tal-pazjent għandha tiġi mmonitorjata b’attenzjoni.

Valutazzjoni kardjoloġika formali għandha tiġi kkunsidrata f’pazjenti li dwarhom hemm tħassib dwar is-saħħa kardjovaskulari wara eżami fil-linja bażi. Il-funzjoni kardijaka għandha tiġi mmonitorjata waqt it-trattament (eż. kull 12-il ġimgħa) fil-pazjenti kollha. Il-monitoraġġ jista’ jgħin biex ikunu identifikati pazjenti li jiżviluppaw disfunzjoni kardijaka. Pazjenti li jiżviluppaw disfunzjoni kardijaka mhux sintomatika, jistgħu jibbenefikaw minn monitoraġġ aktar frekwenti (eż. kull 6 - 8 ġimgħat). Jekk il-pazjenti jkollhom tnaqqis kontinwu fil-funzjoni tal-ventrikolu tax-xellug, iżda jibqgħu bla sintomi, it-tabib għandu jikkunsidra li jwaqqaf it-terapija jekk ma jkun deher l-ebda benefiċċju kliniku bit-terapija ta’ KANJINTI.

Is-sigurtà tat-tkomplija jew ta’ bidu mill-ġdid ta’ trastuzumab f’pazjenti li jkollhom disfunzjoni kardijaka ma ġietx studjata b’mod prospettiv. Jekk il-persentaġġ tal-LVEF jonqos b’≥ 10 punti mil-linja bażi U jinżel taħt 50%, it-trattament għandu jitwaqqaf għal ftit u għandha ssir valutazzjoni mill-ġdid ta’ LVEF fi żmien bejn wieħed u ieħor 3 ġimgħat. Jekk LVEF ma jkunx tjieb jew ikun naqas aktar, jew jekk tkun żviluppat CHF sintomatika, twaqqif għal kollox ta’ KANJINTI għandu jiġi kkunsidrat sew, sakemm ma jkunx maħsub li l-benefiċċji għall-pazjent individwali huma akbar mir-riskji. Dawn il-pazjenti kollha għandhom jiġu riferuti għall-valutazzjoni minn kardjoloġista u għandhom jiġu segwiti.

Jekk tiżviluppa insuffiċjenza sintomatika tal-qalb waqt terapija b’KANJINTI, għandha tiġi ttrattata bi prodotti mediċinali standard għal CHF. Il-biċċa l-kbira tal-pazjenti li żviluppaw CHF jew disfunzjoni kardijaka bla sintomi fl-istudji pivitali marru għall-aħjar b’kura standard għal CHF li tikkonsisti minn inibitur tal-enzima li tittrasforma lill-angiotensin (ACE - angiotensin-converting enzyme) jew imblokkatur tar-riċettur ta’ angiotensin (ARB - angiotensin receptor blocker) u imblokkatur tar-riċetturi beta. Il-maġġoranza tal-pazjenti b’sintomi kardijaċi u b’evidenza ta’ benefiċċju kliniku ta’ trattament b’trastuzumab komplew fuq it-terapija mingħajr aktar avvenimenti kardijaċi kliniċi.

Kanċer metastatiku tas-sider

KANJINTI u anthracyclines m’għandhomx jingħataw fl-istess waqt flimkien f’sitwazzjoni ta’ MBC.

Pazjenti b’MBC li qabel kienu rċevew anthracyclines ukoll huma f’riskju ta’ disfunzjoni kardijaka bi trattament b’KANJINTI, għalkemm ir-riskju huwa inqas milli bl-użu fl-istess waqt ta’ KANJINTI u anthracyclines.

Kanċer bikri tas-sider

Għall-pazjenti b’EBC, valutazzjonijiet kardijaċi, kif imwettqa fil-linja bażi, għandhom jiġu ripetuti kull 3 xhur waqt it-trattament u kull 6 xhur wara waqfien tat-trattament sa 24 xahar wara l-aħħar għoti ta’ KANJINTI. F’pazjenti li jirċievu kimoterapija li fiha anthracycline huwa rakkomandat aktar monitoraġġ, u dan għandu jseħħ kull sena sa 5 snin wara l-aħħar għoti ta’ KANJINTI, jew aktar jekk jiġi osservat tnaqqis kontinwu ta’ LVEF.

Pazjenti b’passat mediku ta’ infart mijokardijaku (MI - myocardial infarction), anġina pectoris li teħtieġ trattament mediku, passat mediku ta’ jew CHF (NYHA klassi II - IV) eżistenti, LVEF ta’ < 55%, kardjomijopatija oħra, arritmija kardijaka li teħtieġ trattament mediku, mard klinikament sinifikanti tal-valvs tal-qalb, pressjoni għolja mhux ikkontrollata tajjeb biżżejjed (pressjoni għolja kkontrollata minn trattament mediku standard eliġġibbli), u effużjoni perikardjali emodinamika effettiva kienu esklużi mill-istudji pivitali awżiljarji u neo-awżiljari dwar EBC b’trastuzumab u għalhekk ma jistax jiġi rakkomandat trattament f’dawn il-pazjenti.

Trattament awżiljarju

KANJINTI u anthracyclines m’għandhomx jingħataw fl-istess waqt flimkien f’sitwazzjoni ta’ trattament awżiljarju.

F’pazjenti b’EBC kienet osservata żieda fl-inċidenza ta’ avvenimenti kardijaċi sintomatiċi u mhux sintomatiċi meta trastuzumab ingħata wara kimoterapija li fiha anthracycline meta mqabbel ma’ għoti flimkien ma’ kors ta’ docetaxel u carboplatin li ma fihx anthracycline u kienet aktar evidenti meta trastuzumab ingħata flimkien ma’ taxanes milli meta ingħata wara taxanes. Irrispettivament mill-kors użat, il-biċċa l-kbira tal-avvenimenti kardijaċi sintomatiċi seħħew fl-ewwel 18-il xahar. F’wieħed mit-3 studji pivitali mwettqa fejn kien disponibbli segwitu medjan ta’ 5.5 snin (BCIRG 006) kienet osservata żieda kontinwa fir-rata kumulattiva ta’ avvenimenti kardijaċi sintomatiċi jew avvenimenti ta’ LVEF sa 2.37% f’pazjenti li ngħataw trastuzumab flimkien ma’ taxane wara terapija b’anthracycline meta mqabbel ma madwar 1% fiż-żewġ gruppi ta’ paragun (anthracycline flimkien ma’ cyclophosphamide segwit minn taxane u taxane, carboplatin u trastuzumab).

Fatturi ta’ riskju għall-avveniment kardijaku identifikati f’erba’ studji awżiljari kbar inkludew età avvanzata (> 50 sena), LVEF ta’ livell baxx (< 55%) fil-linja bażi, qabel jew wara l-bidu tat-trattament b’paclitaxel, tnaqqis ta’ LVEF b’10-15-il punt, u użu minn qabel jew fl-istess waqt ta’ prodotti mediċinali kontra l-pressjoni għolja. F’pazjenti li qed jirċievu trastuzumab wara li tkun kompluta kimoterapija awżiljarja, ir-riskju ta’ disfunzjoni kardijaka kienet assoċjata ma’ doża kumulattiva ogħla ta’ anthracycline mogħti qabel il-bidu ta’ trastuzumab u indiċi tal-massa tal-ġisem (BMI - body mass index) ta’ > 25 kg/m2.

Trattament neoawżiljarju-awżiljarju

F’pazjenti b’EBC eliġibbli għal trattament neoawżiljarju-awżiljarju, KANJINTI għandu jintuża fl-istess waqt ma’ anthracyclines biss f’pazjenti li qatt ma ħadu kimoterapija qabel u biss b’korsijiet b’doża baxxa ta’ anthracycline jiġifieri dożi kumulattivi massimi ta’ doxorubicin 180 mg/m2 jew epirubicin 360 mg/m2.

Jekk il-pazjenti kienu ttrattati fl-istess waqt b’kors sħiħ ta’ doża baxxa ta’ anthracyclines u KANJINTI f’sitwazzjoni neoawżiljarja, m’għandhiex tingħata kimoterapija ċitotossika addizzjonali wara l-kirurġija. F’sitwazzjonijiet oħra, id-deċiżjoni dwar il-ħtieġa ta’ kimoterapija ċitotossika addizzjonali hija determinata skont fatturi individwali.

Esperjenza ta’ għoti fl-istess waqt ta’ trastuzumab ma’ korsijiet b’doża baxxa ta’ antharacycline bħalissa hija limitata għal żewġ studji (MO16432 u BO22227). 

Fl-istudju pivitali MO16432, trastuzumab ingħata flimkien ma’ kimoterapija neoawżiljarja li kien fiha tliet ċikli ta’ doxorubicin (doża kumulattiva ta’ 180 mg/m2).

L-inċidenza ta’ disfunzjoni kardijaka sintomatika kienet ta’ 1.7% fil-grupp ta’ trastuzumab.

Fl-istudju pivitali BO22227, trastuzumab ingħata flimkien ma’ kimoterapija neoawżiljarja li kien fiha erba’ ċikli ta’ epirubicin (doża kumulattiva ta’ 300 mg/m2); waqt segwitu medjan li jaqbeż 70 xahar, l-inċidenza ta’ insuffiċjenza tal-qalb/insuffiċjenza konġestiva tal-qalb kienet ta’ 0.3% fil-grupp ta’ trastuzumab fil-vini.

Esperjenza klinika hija limitata f’pazjenti b’età ’l fuq minn 65 sena.

Reazzjonijiet relatati mal-infużjoni (IRRs - infusion-related reactions) u sensittività eċċessiva

Kienu rrappurtati IRRs serji għall-infużjoni ta’ trastuzumab inkluż qtugħ ta’ nifs, pressjoni baxxa, tħarħir, pressjoni għolja, bronkospażmu, taki-arritmija supraventrikulari, saturazzjoni ta’ ossiġnu mnaqqsa, anafilassi, distress respiratorju, urtikarja u anġjoedima (ara sezzjoni 4.8). Medikazzjoni minn qabel tista’ tintuża biex jitnaqqas ir-riskju ta’ okkorrenza ta’ dawn l-avvenimenti. Il-maġġoranza ta’ dawn l-avvenimenti jseħħu waqt jew fi żmien 2.5 sigħat wara l-bidu tal-ewwel infużjoni. Jekk isseħħ reazzjoni għall-infużjoni, l-infużjoni għandha titwaqqaf jew ir-rata tal-infużjoni għandha titnaqqas u l-pazjent għandu jiġi ssorveljat sakemm jgħaddu s-sintomi osservati kollha (ara sezzjoni 4.2). Dawn is-sintomi jistgħu jiġu ttrattati b’analġeżiku/antipiretiku bħal meperidine jew paracetamol, jew b’antistaminiku bħal diphenhydramine. Il-maġġoranza tal-pazjenti kellhom fejqan tas-sintomi u wara rċevew aktar infużjonijiet ta’ trastuzumab. Reazzjonijiet serji kienu ttrattati b’suċċess b’terapija ta’ appoġġ bħal ossiġnu, agonisti beta, u kortikosterojdi. F’każijiet rari, dawn ir-reazzjonijiet huma assoċjati ma’ sensiela ta’ problemi kliniċi li jwasslu għal riżultat fatali. Pazjenti li jkollhom qtugħ ta’ nifs waqt il-mistrieħ minħabba komplikazzjonijiet ta’ tumur malinn avvanzat u ta’ mard ieħor fl-istess waqt jistgħu jkunu f’riskju akbar ta’ reazzjoni għall-infużjoni fatali. Għalhekk, dawn il-pazjenti m’għandhomx jiġu ttrattati b’KANJINTI (ara sezzjoni 4.3).

Kien irrappurtat ukoll titjib inizjali segwit minn deterjorament kliniku u reazzjonijiet ittardjati b’deterjorament kliniku mgħaġġel. Fatalitajiet seħħew fi żmien sigħat u sa ġimgħa wara infużjoni. F’okkażjonijiet rari ħafna, pazjenti kellhom il-bidu ta’ sintomi għall-infużjoni u sintomi pulmonari aktar minn sitt sigħat wara l-bidu tal-infużjoni ta’ trastuzumab. Il-pazjenti għandhom ikunu avżati dwar il-possibbiltà ta’ bidu ttardjat bħal dan u għandhom jingħataw istruzzjonijiet biex jikkuntattjaw lit-tabib tagħhom jekk ikun hemm dawn is-sintomi.

Avvenimenti pulmonari

Avvenimenti pulmonari severi kienu rrappurtati bl-użu ta’ trastuzumab wara t-tqegħid fis-suq (ara sezzjoni 4.8). Dawn l-avvenimenti xi kultant kienu fatali. Barra dan kienu rrappurtati każijiet ta’ mard tal-interstizju tal-pulmun inkluż infiltrati fil-pulmun, sindrome ta’ distress respiratorju akut, pnewmonja, pulmonite, effużjoni fil-plewra, distress respiratorju, edima pulmonari akuta, u insuffiċjenza respiratorja. Fatturi ta’ riskju assoċjati ma’ mard tal-interstizu tal-pulmuni jinkludu terapija qabel jew fl-istess waqt b’terapiji anti-neoplastiċi oħra magħrufa li huma assoċjati ma dan bħal taxanes, gemcitabine, vinorelbine u terapija ta’ radjazzjoni. Dawn l-avvenimenti jistgħu jseħħu bħala parti minn reazzjoni relatata mal-infużjoni jew jistgħu jseħħu aktar tard. Pazjenti li jkollhom qtugħ ta’ nifs waqt li mistrieħa minħabba komplikazzjonijiet ta’ tumur malinn avvanzat u ta’ mard ieħor fl-istess waqt jistgħu jkunu f’riskju akbar ta’ avvenimenti pulmonari. Għalhekk, dawn il-pazjenti m’għandhomx jiġu ttrattati b’KANJINTI (ara sezzjoni 4.3). Għandu jkun hemm kawtela għall-pulmonite, speċjalment f’pazjenti li qed jiġu ttrattati b’taxanes fl-istess waqt.

Sodium

Dan il-prodott mediċinali fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

4.5	Interazzjoni ma’ prodotti mediċinali oħra u forom oħra ta’ interazzjoni

Ma twettaq l-ebda studju formali ta’ interazzjoni. Ma kinux osservati interazzjonijiet klinikament sinifikanti bejn trastuzumab u l-prodotti mediċinali mogħtija fl-istess waqt użati fl-istudji kliniċi.

Effett ta’ trastuzumab fuq il-farmakokinetika ta’ sustanzi antineoplastiċi oħra

Data farmakokinetika minn studji BO15935 u M77004 fuq nisa b’MBC pożittiv għal HER2 issuġġeriet li esponiment għal paclitaxel u doxorubicin (u l-metaboliti prinċipali tagħhom 6-α hydroxyl-paclitaxel, POH, u doxorubicinol, DOL) ma kienx mibdul fil-preżenza ta’ trastuzumab (doża għolja tal-bidu ta’ 8 mg/kg jew ta’ 4 mg/kg fil-vini segwita minn 6 mg/kg q3w jew 2 mg/kg q1w fil-vini, rispettivament). Madankollu, trastuzumab jista’ jgħolli l-esponiment globali ta’ metabolit wieħed ta’ doxorubicin, (7-deoxy-13 dihydro-doxorubicinone, D7D). Il-bioattività ta’ D7D u l-impatt kliniku tal-elevazzjoni ta’ dan il-metabolit ma kinux ċari.

Data minn studju JP16003, studju bi grupp wieħed ta’ trastuzumab (doża għolja tal-bidu ta’ 4 mg/kg fil-vini u 2 mg/kg fil-vini kull ġimgħa) u docetaxel (60 mg/m2 fil-vini) f’nisa Ġappuniżi b’MBC pożittiv għal HER2, issuġġeriet li l-għoti fl-istess waqt ta’ trastuzumab ma kellu l-ebda effett fuq il-farmakokinetika ta’ doża waħda ta’ docetaxel. Studju JP19959 kien sottostudju ta’ BO18255 (ToGA) li twettaq fuq pazjenti rġiel u nisa Ġappuniżi b’kanċer avvanzat tal-istonku biex jistudja l-farmakokinetika ta’ capecitabine u cisplatin meta jintużaw ma’ jew mingħajr trastuzumab. Ir-riżultati ta’ dan is-sottostudju jissuġġerixxu li l-esponiment għall-metaboliti bioattivi (eż. 5-FU) ta’ capecitabine ma kienx affettwat bl-użu fl-istess waqt ta’ cisplatin jew bl-użu fl-istess waqt ta’ cisplatin flimkien ma’ trastuzumab. Madankollu, capecitabine innifsu wera konċentrazzjonijiet ogħla u half-life itwal meta kkombinat ma’ trastuzumab. Id-data tissuġġerixxi wkoll li l-farmakokinetika ta’ cisplatin ma kinitx affettwata bl-użu fl-istess waqt ta’ capecitabine jew bl-użu fl-istess waqt ta’ capecitabine flimkien ma’ trastuzumab.

Data farmakokinetika minn Studju H4613g/GO01305 f’pazjenti b’kanċer metastatiku jew avvanzat lokalment pożittiv għal HER2 li ma jistax jiġi operat issuġġeriet li trastuzumab ma kellu l-ebda impatt fuq il-PK ta’ carboplatin.

Effett ta’ sustanzi antineoplastiċi fuq il-farmakokinetika ta’ trastuzumab

Permezz ta’ paragun ta’ konċentrazzjonijiet simulati ta’ trastuzumab fis-serum wara monoterapija ta’ trastuzumab (doża għolja tal-bidu ta’ 4 mg/kg/2 mg/kg q1w fil-vini) u konċentrazzjonijiet osservati fis-serum f’nisa Ġappuniżi b’MBC pożittiv għal HER2 (studju JP16003) ma nstabet l-ebda evidenza ta’ effett PK tal-għoti fl-istess waqt ta’ docetaxel fuq il-farmakokinetika ta’ trastuzumab.

Paragun tar-riżultati PK minn żewġ studji ta’ Fażi II (BO15935 u M77004) u studju wieħed ta’ Fażi III (H0648g) fejn il-pazjenti kienu ttrattati b’trastuzumab flimkien ma’ paclitaxel u żewġ studji ta’ Fażi II li fihom trastuzumab ingħata bħala monoterapija (W016229 u MO16982), f’nisa b’MBC pożittiv għal HER2 jindika li l-inqas konċentrazzjonijiet individwali u medji fis-serum ta’ trastuzumab varjaw fi ħdan u bejn l-istudji iżda ma kien hemm l-ebda effett ċar tal-għoti flimkien ta’ paclitaxel fuq il-farmakokinetika ta’ trastuzumab. Paragun ta’ data PK dwar trastuzumab minn Studju M77004 fejn nisa b’MBC pożittiv għal HER2 kienu ttrattati b’trastuzumab, paclitaxel u doxorubicin fl-istess waqt ma’ data PK dwar trastuzumab fi studji fejn trastuzumab ingħata bħala monoterapija (H0649g) jew flimkien ma’ anthracycline u cyclophosphamide jew paclitaxel (Studju H0648g), ma jissuġġerixxi l-ebda effett ta’ doxorubicin u paclitaxel fuq il-farmakokinetika ta’ trastuzumab.

Data farmakokinetika minn Studju H4613g/GO01305 issuġġeriet li carboplatin ma kellu l-ebda impatt fuq il-PK ta’ trastuzumab.

L-għoti ta’ anastrozole fl-istess waqt ma deherx li jinfluwenza l-farmakokinetika ta’ trastuzumab.

4.6	Fertilità, tqala u treddigħ

Nisa li jistgħu joħorġu tqal/kontraċezzjoni

Nisa li jistgħu joħorġu tqal għandhom jiġu avżati biex jużaw kontraċettiv effettiv waqt it-trattament b’KANJINTI u għal 7 xhur wara t-tmiem tat-trattament (ara sezzjoni 5.2).

Tqala

Twettqu studji dwar ir-riproduzzjoni f’xadini cynomolgus b’dożi sa 25 darba aktar mid-doża ta’ manteniment ta’ kull ġimgħa għall-bnedmin, ta’ 2 mg/kg ta’ formulazzjoni għall-għoti fil-vini ta’ trastuzumab, u ma żvelaw l-ebda evidenza ta’ tnaqqis fil-fertilità jew ħsara lill-fetu. Kien osservat li trastuzumab għadda mill-plaċenta fil-perjodu bikri (20-50 jum ta’ tqala) u dak tard (120-150 jum ta’ tqala) tal-iżvilupp tal-fetu. Mhuwiex magħruf jekk trastuzumab jistax jeffettwa l-kapaċità riproduttiva. Peress li studji dwar ir-riproduzzjoni fuq l-annimali mhux dejjem ibassru r-rispons fil-bnedmin, KANJINTI għandu jiġi evitat fit-tqala sakemm il-benefiċċju potenzjali għall-omm ma jkunx akbar mirriskju potenzjali għall-fetu.

Fl-ambjent ta’ wara t-tqegħid fis-suq, każijiet ta’ indeboliment fit-tkabbir u/jew fil-funzjoni renali tal-fetu assoċjati ma’ nuqqas ta’ fluwidu amnijotiku, uħud assoċjati ma’ ipoplasija tal-pulmun fatali fil-fetu, kienu rrappurtati f’nisa tqal li rċevew trastuzumab. Nisa li joħorġu tqal għandhom jiġu avżati dwar il-possibbiltà ta’ ħsara lill-fetu. Jekk mara tqila tiġi ttrattata b’KANJINTI, jew jekk pazjenta toħroġ tqila waqt li tkun qed tirċievi KANJINTI jew fi żmien 7 xhur wara l-aħħar doża ta’ KANJINTI, huwa rakkomandat monitoraġġ mill-viċin minn grupp multidixxiplinari.

Treddigħ

Studju li twettaq fuq xadini Cynomolgus, b’dożi 25 darba aktar mid-doża ta’ manteniment ta’ kull ġimgħa għall-bnedmin ta’ 2 mg/kg ta’ formulazzjoni għall-għoti fil-vini ta’ trastuzumab mill-jiem 120 sa 150 tat-tqala, wera li trastuzumab jitneħħa fil-ħalib wara l-ħlas. L-esponiment għal trastuzumab fl-utru u l-preżenza ta’ trastuzumab fis-serum ta’ xadini żgħar ma kinitx assoċjata ma’ effetti avversi fuq it-tkabbir jew l-iżvilupp tagħhom mit-twelid sal-etá ta’ xahar. Mhux magħruf jekk trastuzumab jitneħhiex fil-ħalib tas-sider tal-bniedem. Peress li IgG1 uman jitneħħa fil-ħalib tas-sider tal-bniedem, u l-potenzjal ta’ ħsara għat-tarbija li qed tiġi mredda’ mhux magħruf, nisa m’għandhomx ireddgħu waqt terapija b’KANJINTI u sa 7 xhur wara l-aħħar doża.

Fertilità

M’hemmx data disponibbli dwar il-fertilità.

4.7	Effetti fuq il-ħila biex issuq u tħaddem magni

Trastuzumab għandu effett żgħir fuq il-ħila biex issuq u tħaddem magni (ara sezzjoni 4.8). Jistgħu jseħħu sturdament u ngħas waqt it-trattament b’KANJINTI (ara sezzjoni 4.8).Pazjenti li jkollhom sintomi relatati mal-infużjoni (ara sezzjoni 4.4) għandhom jingħataw parir biex ma jsuqux u ma jħaddmux magni qabel is-sintomi jbattu.

4.8	Effetti mhux mixtieqa

Sommarju tal-profil tas-sigurtà

Fost l-aktar reazzjonijiet avversi serji u/jew komuni rrappurtati sal-lum waqt l-użu ta’ trastuzumab hemm disfunzjoni kardijaka, reazzjonijiet relatati mal-infużjoni, tossiċità ematoloġika (b’mod partikolari newtropenija), infezzjonijiet u reazzjonijiet pulmonari avversi.

Lista ta’ reazzjonijiet avversi f’tabella

F’din is-sezzjoni, kienu wżati l-kategoriji ta’ frekwenza li ġejjin: komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1 000 sa < 1/100), rari (≥ 1/10 000 sa < 1/1 000), rari ħafna (< 1/10 000), mhux magħruf (ma tistax tiġi stmata mid-data disponibbli). F’kull sezzjoni ta’ frekwenza, ir-reazzjonijiet avversi huma mniżżla skont is-serjetà tagħhom, bl-aktar serji jitniżżlu l-ewwel.

Ippreżentati f’Tabella 1 hemm ir-reazzjonijiet avversi li kienu irrappurtati f’assoċjazzjoni mal-użu ta’ trastuzumab fil-vini waħdu jew flimkien ma’ kimoterapija fi studji kliniċi pivitali u fl-ambjent ta’ wara t-tqegħid fis-suq.

It-termini inklużi kollha huma bbażati fuq l-ogħla persentaġġ osservat fi studji kliniċi pivitali. Barra minn hekk, it-termini rrappurtati fl-ambjent ta’ wara t-tqegħid fis-suq huma inklużi fit-Tabella 1.

Tabella 1. Effetti mhux mixtieqa rrappurtati b’trastuzumab fil-vini bħala monoterapija jew flimkien ma’ kimoterapija fi studji kliniċi pivitali (N = 8 386) u wara t-tqegħid fis-suq

	Klassi tas-sistemi u tal-organi
	Reazzjoni avversa
	Frekwenza

	Infezzjonijiet u infestazzjonijiet
	Infezzjoni
	Komuni ħafna

	
	Nażofarinġite
	Komuni ħafna

	
	Sepsi newtropenika
	Komuni

	
	Ċistite
	Komuni

	
	Influwenza
	Komuni

	
	Sinożite
	Komuni

	
	Infezzjoni fil-ġilda 
	Komuni

	
	Rinite
	Komuni

	
	Infezzjoni fl-apparat respiratorju ta’ fuq
	Komuni

	
	Infezzjoni fl-apparat tal-awrina
	Komuni

	
	Farinġite
	Komuni

	Neoplażmi beninni, malinni u dawk mhux speċifikati (inkluż Ċesti u polipi)
	Progressjoni ta’ neoplażma malinna
	Mhux magħruf

	
	Progressjoni ta’ neoplażma
	Mhux magħruf

	Disturbi tad-demm u tas-sistema limfatika
	Newtropenija bid-deni 
	Komuni ħafna 

	
	Anemija
	Komuni ħafna 

	
	Newtropenija
	Komuni ħafna 

	
	Tnaqqis fl-għadd ta’ ċelluli bojod fid-demm/lewkopenija
	Komuni ħafna 

	
	Tromboċitopenija 
	Komuni ħafna

	
	Ipoprotrombinemija
	Mhux magħruf

	
	Tromboċitopenija immuni
	Mhux magħruf

	Disturbi fis-sistema immuni
	Sensittività eċċessiva
	Komuni

	
	+Reazzjoni anafilattika
	Rari

	
	+Xokk anafilattiku
	Rari

	Disturbi fil-metaboliżmu u n-nutrizzjoni
	Tnaqqis fil-piż/Telf ta’ piż
	Komuni ħafna

	
	Anoressija
	Komuni ħafna

	
	Sindrome ta’ lisi tat-tumur
	Mhux magħruf

	
	Iperkalimja
	Mhux magħruf

	Disturbi psikjatriċi
	Nuqqas ta’ rqad
	Komuni ħafna

	
	Ansjetà
	Komuni

	
	Depressjoni
	Komuni

	Disturbi fis-sistema nervuża
	1Rogħda
	Komuni ħafna

	
	Sturdament
	Komuni ħafna 

	
	Uġigħ ta’ ras
	Komuni ħafna 

	
	Parasteżija
	Komuni ħafna

	
	Disġewżja
	Komuni ħafna

	
	Newropatija periferali
	Komuni

	
	Ipertonija 
	Komuni

	
	Ngħas 
	Komuni

	Disturbi fl-għajnejn
	Konġuntivite
	Komuni ħafna

	
	Żieda fid-dmugħ
	Komuni ħafna

	
	Għajn tinħass xotta
	Komuni

	
	Papilloedima
	Mhux magħruf

	
	Emorraġija fir-retina
	Mhux magħruf

	Disturbi fil-widnejn u fis-sistema labirintika
	Telf ta’ Smigħ
	Mhux komuni

	Disturbi fil-qalb
	1Tnaqqis fil-pressjoni
	Komuni ħafna

	
	1Żieda fil-pressjoni
	Komuni ħafna

	
	1Taħbit tal-qalb irregolari
	Komuni ħafna

	
	1Tferfir tal-qalb 
	Komuni ħafna 

	
	Tnaqqis fil-porzjon imbuttat ’il barra*
	Komuni ħafna

	
	+Insuffiċjenza tal-qalb (konġestiva) 
	Komuni

	
	+1Taki-arritmija supraventrikolari
	Komuni

	
	Kardjomijopatija 
	Komuni

	
	1Palpitazzjoni
	Komuni

	
	Effużjoni fil-perikardju
	Mhux komuni

	
	Xokk kardjoġeniku
	Mhux magħruf

	
	Preżenza tar-ritmu gallop
	Mhux magħruf

	Disturbi vaskulari
	Fawra
	Komuni ħafna

	
	+1Pressjoni baxxa
	Komuni

	
	Vażodilatazzjoni
	Komuni

	Disturbi respiratorji, toraċiċi u medjastinali
	+Qtugħ ta’ nifs
	Komuni ħafna 

	
	Sogħla
	Komuni ħafna

	
	Epistassi
	Komuni ħafna

	
	Rinoreja
	Komuni ħafna

	
	+Pulmonite
	Komuni

	
	Ażżma
	Komuni

	
	Disturb fil-pulmun 
	Komuni 

	
	+Effużjoni fil-plewra 
	Komuni

	
	+1Tħarħir
	Mhux komuni

	
	Pulmonite
	Mhux komuni

	
	+Fibrożi pulmonari 
	Mhux magħruf

	
	+Distress respiratorju
	Mhux magħruf

	
	+Insuffiċjenza respiratorja
	Mhux magħruf

	
	+Infiltrati fil-pulmun
	Mhux magħruf

	
	+Edima pulmonari akuta
	Mhux magħruf

	
	+Sindrome ta’ distress respiratorju akut
	Mhux magħruf

	
	+Bronkospażmu
	Mhux magħruf

	
	+Ipoxja
	Mhux magħruf

	
	+Tnaqqis fis-saturazzjoni tal-ossiġnu
	Mhux magħruf

	
	Edima fil-larinġi
	Mhux magħruf

	
	Ortopnija
	Mhux magħruf

	
	Edima fil-pulmun
	Mhux magħruf

	
	Marda tal-interstizju tal-pulmun
	Mhux magħruf

	Disturbi gastro-intestinali
	Dijarea
	Komuni ħafna 

	
	Rimettar
	Komuni ħafna 

	
	Tqalligħ
	Komuni ħafna 

	
	1Nefħa fix-xufftejn
	Komuni ħafna

	
	Uġigħ addominali
	Komuni ħafna 

	
	Dispepsja
	Komuni ħafna 

	
	Stitikezza
	Komuni ħafna 

	
	Stomatite
	Komuni ħafna

	
	Murliti
	Komuni 

	
	Ħalq xott
	Komuni 

	Disturbi fil-fwied u fil-marrara
	Ħsara fiċ-ċelluli tal-fwied
	Komuni

	
	Epatite
	Komuni

	
	Uġigħ fil-fwied
	Komuni

	
	Suffejra
	Rari

	Disturbi fil-ġilda u fit-tessuti ta’ taħt il-ġilda
	Eritema
	Komuni ħafna

	
	Raxx
	Komuni ħafna

	
	1Nefħa fil-wiċċ
	Komuni ħafna

	
	Alopeċja
	Komuni ħafna

	
	Disturb fid-dwiefer
	Komuni ħafna

	
	Sindrome ta’ eritrodisasteżija palmari-plantari
	Komuni ħafna

	
	Akne 
	Komuni

	
	Ġilda xotta 
	Komuni

	
	Eċċimosi
	Komuni 

	
	Għaraq eċċessiv
	Komuni

	
	Raxx makulopapulari 
	Komuni

	
	Ħakk
	Komuni

	
	Onikoklażi
	Komuni

	
	Dermatite 
	Komuni

	
	Urtikarja
	Mhux komuni

	
	Anġjoedima
	Mhux magħruf

	Disturbi muskolu-skeletriċi u tat-tessuti konnettivi
	Artralġja
	Komuni ħafna

	
	1Ebusija fil-muskoli
	Komuni ħafna

	
	Mijalġja 
	Komuni ħafna

	
	Artrite 
	Komuni

	
	Uġigħ ta’ dahar 
	Komuni

	
	Uġigħ fl-għadam
	Komuni 

	
	Spażmi fil-muskoli
	Komuni 

	
	Uġigħ fl-għonq
	Komuni

	
	Uġigħ fl-estremitajiet
	Komuni

	Disturbi fil-kliewi u fis-sistema urinarja
	Disturb fil-kliewi 
	Komuni

	
	Glomerulonefrite membranuża 
	Mhux magħruf

	
	Glomerulonefropatija
	Mhux magħruf

	
	Insuffiċjenza tal-kliewi 
	Mhux magħruf

	Kondizzjonijiet ta’ waqt it-tqala, il-ħħlas u wara l-ħlas
	Nuqqas ta’ fluwidu amnijotiku
	Mhux magħruf

	
	Ipoplasija tal-kliewi
	Mhux magħruf

	
	Ipoplasija pulmonari
	Mhux magħruf

	Disturbi fis-sistema riproduttiva u fis-sider
	Infjammazzjoni tas-sider/mastite
	Komuni

	Disturbi ġenerali u kondizzjonijiet ta’ mnejn jingħata
	Astenja
	Komuni ħafna

	
	Uġigħ fis-sider
	Komuni ħafna

	
	Sirdat
	Komuni ħafna

	
	Għeja
	Komuni ħafna

	
	Sintomi li jixbħu l-influwenza
	Komuni ħafna

	
	Reazzjoni relatata mal-infużjoni
	Komuni ħafna

	
	Uġigħ
	Komuni ħafna

	
	Deni
	Komuni ħafna

	
	Infjammazzjoni tal-mukuża
	Komuni ħafna

	
	Edima periferali 
	Komuni ħafna

	
	Tħossok ma tiflaħx
	Komuni 

	
	Edima
	Komuni 

	Korriment, avvelenament u komplikazzjonijiet ta’ xi proċedura
	Tbenġila
	Komuni


+ Jindika reazzjonijiet avversi li kienu rrappurtati f’assoċjazzjoni ma’ riżultat fatali.
1 Jindika reazzjonijiet avversi li fil-biċċa ’l kbira huma rrappurtati f’assoċjazzjoni ma’ reazzjonijiet relatati mal-Infużjoni. Mhux disponibbli persentaġġi speċifiċi għal dawn.
* Osservat b’terapija kombinata wara anthracyclines u flimkien ma’ taxanes.

Deskrizzjoni ta’ reazzjonijiet avversi magħżula

Disfunzjoni kardijaka

Insuffiċjenza konġestiva tal-qalb (NYHA klassi II – IV) hija reazzjoni avversa komuni assoċjata mal-użu ta’ trastuzumab u kienet assoċjata ma’ riżultat fatali (ara sezzjoni 4.4). Sinjali u sintomi ta’ disfunzjoni kardijaka bħal qtugħ ta’ nifs, qtugħ ta’ nifs waqt li wieħed ikun mindud, żieda fis-sogħla, edima pulmonari, gallop S3, jew porzjon imbuttat ’il barra mill-ventriklu imnaqqsa, ikunu osservati f’pazjenti ttrattati b’trastuzumab (ara sezzjoni 4.4).

Fi 3 studji kliniċi pivitali b’trastuzumab mogħti b’mod awżiljarju flimkien ma’ kimoterapija, l-inċidenza ta’ disfunzjoni kardijaka ta’ grad 3/4 (b’mod speċifiku insuffiċjenza konġestiva tal-qalb sintomatika) kienet simili f’pazjenti li ngħataw kimoterapija waħedha (jiġifieri ma rċevewx trastuzumab) u f’pazjenti li ngħataw trastuzumab b’mod sekwenzjali wara taxane (0.3-0.4%). Ir-rata kienet l-ogħla f’pazjenti li ngħataw trastuzumab flimkien ma’ taxane (2.0%). Fl-ambjent neoawżiljarju, l-esperjenza tal-għoti ta’ trastuzumab flimkien ma’ kors ta’ doża baxxa ta’ anthracycline hija limitata (ara sezzjoni 4.4).

Meta trastuzumab ingħata wara t-tmiem ta’ kimoterapija awżiljarja, kienet osservata insuffiċjenza tal-qalb ta’ NYHA klassi III-IV f’0.6% tal-pazjenti fil-grupp ta’ sena wara segwitu medjan ta’ 12-il xahar. Fi studju BO16348, wara segwitu medjan ta’ 8 snin l-inċidenza ta’ CHF severa (NYHA klassi III u IV) fil-grupp ta’ trattament b’trastuzumab għal sena waħda kienet ta’ 0.8%, u r-rata ta’ disfunzjoni ħafifa tal-ventrikolu tax-xellug bis-sintomi u bla sintomi kienet ta’ 4.6%.

Riversibilità ta’ CHF severa (definita bħala sekwenza ta’ mill-inqas żewġ valuri konsekuttivi ta’ LVEF ta’ ≥ 50% wara l-avveniment) kienet evidenti għal 71.4% tal-pazjenti ttrattati b’trastuzumab. Riversibilità ta’ disfunzjoni ħafifa tal-ventrikolu tax-xellug bis-sintomi u bla sintomi intweriet għal 79.5% tal-pazjenti. Madwar 17% tal-avvenimenti relatati ma’ funzjoni ħażina tal-qalb seħħew wara li ntemm trastuzumab.

Fl-istudji pivitali dwar metastasi b’trastuzumab fil-vini, l-inċidenza ta’ disfunzjoni kardijaka varjat bejn 9% u 12% meta dan kien ikkombinat ma’ paclitaxel meta mqabbla ma’ 1% - 4% għal paclitaxel waħdu. Għall-monoterapija, ir-rata kienet ta’ 6% - 9%. L-ogħla rata ta’ disfunzjoni kardijaka dehret f’pazjenti li kienu qed jirċievu trastuzumab flimkien ma’ anthracycline/cyclophosphamide (27%), u kienet ogħla b’mod sinifikanti milli għal anthracycline/cyclophosphamide waħedhom (7% - 10%). Fi studju sussegwenti b’sorveljanza prospettiva tal-funzjoni kardijaka, l-inċidenza ta’ CHF sintomatika kienet ta’ 2.2% f’pazjenti li rċevew trastuzumab u docetaxel, meta mqabbel ma’ 0% fil-pazjenti li rċevew docetaxel waħdu. Il-biċċa l-kbira tal-pazjenti (79%) li żviluppaw disfunzjoni kardijaka f’dawn l-istudji kellhom titjib wara li rċevew trattament standard għal CHF.

Reazzjonijiet għall-infużjoni, reazzjonijiet li jixbħu allerġija u sensittività eċċessiva

Huwa stmat li madwar 40% tal-pazjenti ttrattati b’trastuzumab ikollhom xi forma ta’ reazzjoni relatata mal-infużjoni. Madankollu, il-maġġoranza tar-reazzjonijiet relatati mal-infużjoni huma ta’ intensità ħafifa sa moderata (sistema ta’ gradazzjoni NCI-CTC) u għandhom tendenza li jseħħu aktar kmieni waqt it-trattament, jiġifieri waqt l-ewwel, it-tieni u t-tielet infużjoni, u jonqsu fil-frekwenza waqt infużjonijiet ta’ wara. Ir-reazzjonijiet jinkludu, sirdat, deni, qtugħ ta’ nifs, pressjoni baxxa, tħarħir, bronkospażmu, takikardija, saturazzjoni ta’ ossiġnu mnaqqsa, distress respiratorju, raxx, tqalligħ, rimettar, u uġigħ ta’ ras (ara sezzjoni 4.4). Ir-rata ta’ reazzjonijiet relatati mal-infużjoni ta’ kull grad varjat bejn l-istudji skont l-indikazzjoni, il-metodoloġija tal-ġbir tad-data, u jekk trastuzumab ingħatax flimkien ma’ kimoterapija jew bħala monoterapija.

Reazzjonijet anafilattiċi severi li jeħtieġu intervent ieħor immedjat, jistgħu jseħħu, ġeneralment waqt l-ewwel jew it-tieni infużjoni ta’ trastuzumab (ara sezzjoni 4.4) u kienu assoċjati ma’ riżultat fatali. Reazzjonijiet anafilattojdi kienu osservati f’każijiet iżolati.

Tossiċità ematoloġika

Newtropenija bid-deni, lewkopenija, anemija, tromboċitopenija u newtropenija seħħew b’mod komuni ħafna. Il-frekenza tal-okkorrenza ta’ ipoprotrombinemija mhux magħrufa. Ir-riskju ta’ newtropenija jista’ jiżdied xi ftit meta trastuzumab jingħata flimkien ma’ docetaxel wara terapija b’anthracycline.

Avvenimenti pulmonari

Reazzjonijiet pulmonari avversi severi jseħħu f’assoċjazzjoni mal-użu ta’ trastuzumab u kienu assoċjati ma’ riżultat fatali. Dawn jinkludu, iżda mhumiex limitati għal, infiltrati pulmonari, sindrome ta’ distress respiratorju akut, pnewmonja, pulmonite, effużjoni fil-plewra, distress respiratorju, edima pulmonari akuta u insuffiċjenza respiratorja (ara sezzjoni 4.4).

Dettalji ta’ miżuri ta’ minimizzazzjoni tar-riskji li huma konsistenti mal-Pjan tal-Ġestjoni tar-Riskju tal-UE huma ppreżentati f’(ara sezzjoni 4.4) twissijiet u prekawzjonijiet.

Immunoġeniċità

Fl-istudju (BO22227) neoawżiljarju-awżiljarju ta’ EBC, waqt segwitu medjan li jaqbeż 70 xahar, 10.1% (30/296) tal-pazjenti ttrattati b’trastuzumab fil-vini żviluppaw antikorpi kontra trastuzumab. Antikorpi newtralizzanti kontra trastuzumab kienu osservati f’kampjuni ta’ wara l-linja bażi fi 2 minn 30 pazjent fil-grupp ta’ trastuzumab fil-vini.

Ir-rilevanza klinika ta’ dawn l-antikorpi mhix magħrufa. Il-preżenza ta’ antikorpi kontra trastuzumab ma kellha l-ebda impatt fuq il-farmakokinetika, l-effikaċja (determinata mir-rispons komplut patoloġiku [pCR - pathological Complete Response] u s-sopravivenza mingħajr avveniment [EFS - event free survival]) u s-sigurtà determinati mill-okkorrenza ta’ reazzjonijiet relatati mal-għoti (ARRs - administration related reactions) ta’ trastuzumab fil-vini.

Għal trastuzumab m’hemmx data disponibbli dwar l-immunoġeniċità f’kanċer tal-istonku.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

M’hemmx esperjenza ta’ doża eċċessiva fi studji kliniċi fil-bnedmin. Dożi singoli ta’ trastuzumab waħdu ta’ aktar minn 10 mg/kg ma kinux mogħtija fi studji kliniċi; doża ta’ manteniment ta’ 10 mg/kg q3w wara doża ogħla tal-bidu ta’ 8 mg/kg ġiet studjata fi studju kliniku b’pazjenti b’kanċer metastatiku tal-istonku. Dożi sa dan il-livell kienu tollerati tajjeb.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Sustanzi antineoplastiċi u immunomodulaturi, sustanzi antineoplastiċi, antikorpi monoklonali u konjugati ta’ antikorpi u mediċini, Kodiċi ATC: L01FD01

KANJINTI huwa prodott mediċinali bijoloġiku simili. Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

Trastuzumab huwa antikorp monoklonali rikombinanti umanizzat IgG1 kontra ir-riċettur tal-fattur tat-tkabbir epidermali uman 2 (HER2 - human epidermal growth factor receptor 2). Espressjoni żejda ta’ HER2 hija osservata f’20%-30% ta’ kanċers primarji tas-sider. Studji dwar ir-rati ta’ posittività għal HER2 f’kanċer tal-istonku (GC - gastric cancer) bl-użu ta’ immunoistokimika (IHC - immunohistochemistry) u fluorescence in situ hybridisation (FISH) jew chromogenic in situ hybridisation (CISH) urew li hemm varjazzjoni kbira fil-posittività għal HER2 li tvarja minn 6.8% sa 34.0% għal IHC u 7.1% sa 42.6% għal FISH. Studji jindikaw li pazjenti b’kanċer tas-sider li t-tumuri tagħhom jagħmlu aktar HER2 għandhom sopravivenza mingħajr mard iqsar meta mqabbla ma’ pazjenti li t-tumuri tagħhom ma jgħamlux ammont eċċessiv ta’ HER2. Id-dominju ekstraċellulari tar-riċettur (ECD, p105 - extracellular domain, p105) jista’ jmur fid-demm u jitkejjel f’kampjuni tas-serum.

Mekkaniżmu ta’ azzjoni

Trastuzumab jeħel b’affinità u speċifiċità għolja mas-sotto-dominju IV, reġjun juxta-membranu tad-dominju ekstraċellulari ta’ HER2. Twaħħil ta’ trastuzumab ma’ HER2 jinibixxi sinjali ta’ HER2 indipendenti mil-ligand u jipprevjeni l-qsim proteolitiku tad-dominju ekstraċellulari tiegħu, mekkaniżmu ta’ attivazzjoni ta’ HER2. Bħala riżultat, trastuzumab intwera, kemm f’analiżi in vitro kif ukoll fl-annimali, li jimpedixxi l-proliferazzjoni taċ-ċelluli umani tat-tumur li jagħmlu ammont eċċessiv ta’ HER2. Barra minn hekk, trastuzumab huwa medjatur qawwi ta’ ċitotossiċità medjata miċ-ċelluli dipendenti minn antikorpi (ADCC - antibody-dependent cell-mediated cytotoxicity). In vitro, ADCC medjata minn trastuzumab intweriet li taħdem bi preferenza fuq ċelluli tal-kanċer li jagħmlu ammont eċċessiv ta’ HER2 meta mqabbla ma’ ċelluli tal-kanċer li ma jagħmlux ammont eċċessiv ta’ HER2.

Osservazzjoni ta’ espressjoni żejda ta’ HER2 jew amplifikazzjoni tal-ġene HER2 

Osservazzjoni ta’ espressjoni żejda ta’ HER2 jew amplifikazzjoni tal-ġene HER2 f’kanċer fis-sider
KANJINTI għandu jintuża biss f’pazjenti li t-tumuri tagħhom jagħmlu ammont żejjed ta’ HER2 jew għandhom amplifikazzjoni tal-ġene HER2 kif determinat minn analiżi preċiż u ġġustifikat. Espressjoni żejda ta’ HER2 għandha tiġi osservata permezz ta’ analiżi bbażata fuq immunoistokimika (IHC - immunohistochemistry) ta’ blokki fissi tat-tumur (ara sezzjoni 4.4). Amplifikazzjoni tal-ġene HER2 għandha tiġi osservata permezz ta’ fluorescence in situ hybridisation (FISH) jew chromogenic in situ hybridisation (CISH) ta’ blokki fissi tat-tumur. Il-pazjenti huma eliġibbli għal trattament b’KANJINTI jekk juru espressjoni żejda qawwija ta’ HER2 kif deskritt b’punteġġ ta’ 3+ b’IHC jew riżultat FISH jew CISH pożittiv.

Sabiex jiġu żgurati riżultati eżatti u riproduċibbli, l-ittestjar għandu jsir f’laboratorju speċjalizzat, li jista’ jassigura validazzjoni tal-proċeduri ta’ ttestjar.

Is-sistema ta’ punteġġ rakkomandata għall-valutazzjoni tad-dehra tat-tbajja (staining patterns) ta’ IHC hija kif imniżżla f’tabella 2:

Tabella 2. Sistema ta’ punteġġ rakkomandata għall-valutazzjoni ta’ dehra ta’ tbajja ta’ IHC f’kanċer tas-sider

	Punteġġ
	Dehra tat-tbajja
	Valutazzjoni tal-espressjoni żejda ta’ HER2

	0
	Ma tidher l-ebda tebgħa jew tebgħa fil-membrana tidher biss f’< 10% taċ-ċelluli tat-tumur.
	Negattiv

	1+
	Tebgħa mitfija/bil-kemm tidher osservata f’> 10% taċ-ċelluli tat-tumur. Iċ-ċelluli huma mtebba’ biss f’parti tal-membrana tagħhom.
	Negattiv

	2+
	Tebgħa kompluta ħafifa sa moderata fil-membrana osservata f’> 10% taċ-ċelluli tat-tumur.
	Ambigwu

	3+
	Tebgħa kompluta qawwija fil-membrana osservata f’> 10% taċ-ċelluli tat-tumur.
	Pożittiv



B’mod ġenerali, it-test FISH huwa kkunsidrat pożittiv jekk il-proporzjon tan-numru ta’ kopji tal-ġene HER2 f’kull ċellula tat-tumur u n-numru ta’ kopji ta’ kromosoma 17 huwa akbar minn jew ugwali għal 2, jew jekk hemm aktar minn 4 kopji tal-ġene HER2 f’kull ċellula tat-tumur jekk kromosoma 17 ma ntużatx bħala referenza.

B’mod ġenerali, CISH huwa kkunsidrat pożittiv jekk ikun hemm aktar minn 5 kopji tal-ġene HER2 f’kull nukleu f’aktar minn 50% taċ-ċelluli tat-tumur.

Għal struzzjonijiet kompluti dwar l-eżekuzzjoni u l-interpretazzjoni tal-analiżi, jekk jogħġbok irreferi għall-fuljetti ta’ tagħrif tal-analiżi FISH u CISH ivvalidati. Jistgħu japplikaw ukoll rakkomandazzjonijiet uffiċjali dwar l-ittestjar għal HER2.

Għal kull metodu ieħor li jista’ jintuża għall-valutazzjoni tal-espressjoni tal-proteina jew tal-ġene HER2, l-analiżi għandha ssir biss minn laboratorji li jipprovdu eżekuzzjoni adegwata l-aktar moderna ta’ metodi vvalidati. Huwa ċar li dawn il-metodi għandhom ikunu preċiżi u eżatti biżżejjed biex juru espressjoni żejda ta’ HER2 u jridu jkunu kapaċi jiddistingwu bejn espressjoni żejda ta’ HER2 moderata (konformi ma’ 2+) u qawwija (konformi ma’ 3+).

Osservazzjoni ta’ espressjoni żejda ta’ HER2 jew amplifikazzjoni tal-ġene HER2 f’kanċer tal-istonku
Għandu jintuża analiżi preċiż u ġġustifikat biss biex tiġi osservata espressjoni żejda ta’ HER2 jew amplifikazzjoni tal-ġene HER2. IHC hija rakkomandata bħala l-ewwel mod ta’ ttestjar u f’każijiet fejn l-istat ta’ amplifikazzjoni tal-ġene HER2 huwa meħtieġ ukoll, għandha tiġi wżata teknika ta’ in situ hybridisation imsaħħa bil-fidda (SISH - silver-enhanced in situ hybridization) jew FISH. Madankollu teknoloġja SISH hija rakkomandata biex tippermetti l-valutazzjoni parallella tal-istoloġija u l-morfoloġija tat-tumur. Sabiex tiġi assigurata ġustifikazzjoni tal-proċeduri tal-ittestjar u l-ġenerazzjoni ta’ riżultati preċiżi u li jistgħu jiġu riprodotti, ttestjar għal HER2 għandu jitwettaq f’laboratorju li għandu ħaddiema mħarrġa. Istruzzjonijiet kompluti dwar il-kapaċità tat-test u l-interpretazzjoni tar-riżultati għandhom jinkisbu mill-fuljett ta’ tagħrif tal-prodott ipprovdut mal-analiżi użati għall-ittestjar ta’ HER2.

Fl-istudju ToGA (BO18255), pazjenti li t-tumuri tagħhom kienu pożittivi għal IHC3+ jew għal FISH, kienu definiti bħala pożittivi għal HER2 u għalhekk kienu nklużi fl-istudju. Ibbażat fuq ir-riżultati mill-istudju kliniku, l-effetti ta’ benefiċċju kienu limitati għall-pazjenti bl-ogħla livell ta’ espressjoni żejda tal-proteina HER2, definit minn punteġġ ta’ 3+ permezz ta’ IHC, jew punteġġ ta’ 2+ permezz ta’ IHC u riżultat FISH pożittiv.

Fi studju li pparaguna l-metodu (studju D008548) kien osservat grad għoli ta’ konkordanza (> 95%) għal tekniki SISH u FISH għall-osservazzjoni tal-amplifikazzjoni tal-ġene HER2 f’pazjenti b’kanċer tal-istonku.

Espressjoni żejda ta’ HER2 għandha tiġi osservata permezz ta’ valutazzjoni ibbażata fuq immunoistokimika (IHC - immunohistochemistry) ta’ blokki fissi tat-tumur; amplifikazzjoni tal-ġene HER2 għandha tiġi osservata bl-użu ta’ in situ hybridisation bl-użu ta’ SISH jew FISH ta’ blokki fissi tat-tumur.

Is-sistema ta’ punteġġ rakkomandata għall-valutazzjoni tad-dehra tat-tbajja ta’ IHC hija kif imniżżel f’tabella 3:

Tabella 3. Sistema ta’ punteġġ rakkomandata għall-valutazzjoni ta’ dehra ta’ tbajja ta’ IHC f’kanċer tal-istonku

	Punteġġ 
	Il-dehra tat-tbajja tal-kampjun kirurġiku
	Il-dehra tat-tbajja tal-kampjun tal-bijopsija
	Valutazzjoni tal-espressjoni żejda ta’ HER2

	0
	L-ebda reattività jew reattività 
fil-membrana f’< 10% taċ-ċelluli tat-tumur.
	L-ebda reattività jew reattività fil-membrana fl-ebda ċellula tat-tumur
	Negattiv

	1+
	Reattività ħafifa/bil-kemm osservata fil-membrana f’≥ 10% taċ-ċelluli tat-tumur;
iċ-ċelluli huma reattivi f’parti biss tal-membrana tagħhom.
	Massa ta’ ċelluli tat-tumur b’reattività ħafifa/bil-kemm osservata fil-membrana mingħajr ma jingħata kas tal-persentaġġ ta’ ċelluli tat-tumur imtebba’
	Negattiv

	2+
	Reattività ħafifa sa moderata, kompluta, bażolaterali jew laterali fil-membrana f’≥ 10% taċ-ċelluli tat-tumur.
	Massa ta’ ċelluli tat-tumur b’reattività ħafifa sa moderata, kompluta, bażolaterali jew laterali fil-membrana mingħajr ma jingħata kas tal-persentaġġ ta’ ċelluli tat-tumur imtebba’
	Ambigwu

	3+
	Reattività qawwija, kompluta, bażolaterali jew laterali fil-membrana f’≥ 10% taċ-ċelluli tat-tumur.
	Massa ta’ ċelluli tat-tumur b’reattività qawwija, kompluta, bażolaterali jew laterali fil-membrana mingħajr ma jingħata kas tal-persentaġġ ta’ ċelluli tat-tumur imtebba’
	Pożittiv



B’mod ġenerali, SISH jew FISH huwa kkunsidrat pożittiv jekk il-proporzjon tan-numru tal-kopji tal-ġene HER2 f’kull ċellula tat-tumur għan-numru ta’ kopji ta’ kromosoma 17 huwa daqs jew akbar minn 2.

Effikaċja klinika u sigurtà

Kanċer metastatiku tas-sider

Trastuzumab kien użat fi studji kliniċi bħala monoterapija għall-pazjenti b’MBC li għandhom tumuri b’espressjoni żejda ta’ HER2 u li ħadimx fuqhom kors wieħed jew aktar ta’ kimoterapija għall-marda metastatika tagħhom (trastuzumab waħdu).

Trastuzumab kien użat ukoll flimkien ma’ paclitaxel jew docetaxel għat trattament ta’ pazjenti li ma rċevewx kimoterapija għall-marda metastatika tagħhom. Pazjenti li qabel kienu rċevew kimoterapija awżiljarja bbażata fuq anthracycline kienu ttrattati b’paclitaxel (175 mg/m2 mogħti bħala infużjoni fuq medda ta’ 3 sigħat) bi jew mingħajr trastuzumab. Fl-istudju pivitali ta’ docetaxel (100 mg/m2 mogħti bħala infużjoni fuq medda ta’ siegħa) bi jew mingħajr trastuzumab, 60% tal-pazjenti kienu rċevew kimoterapija awżiljarja bbażata fuq anthracycline minn qabel. Il-pazjenti kienu ttrattati b’trastuzumab sal-progressjoni tal-marda.

L-effikaċja ta’ trastuzumab flimkien ma’ paclitaxel f’pazjenti li ma rċevewx anthracyclines awżiljarji minn qabel ma ġietx studjata. Madankollu, trastuzumab flimkien ma’ docetaxel kien effikaċi fil-pazjenti kemm jekk kienu rċevew anthracyclines awżiljarji minn qabel kif ukoll jekk le.

It-test użat biex titkejjel l-espressjoni żejda ta’ HER2 sabiex jiġu determinati l-pazjenti eliġibbli għall-istudji kliniċi pivitali ta’ trastuzumab bħala monoterapija u ta’ trastuzumab flimkien ma’ paclitaxel għamel użu minn metodu immunoistokimiku ta’ tbajja għal HER2 ta’ materjal fiss minn tumuri tas-sider bl-użu tal-antikorpi monoklonali tal-ġurdien CB11 u 4D5. Dawn it-tessuti kienu fissi fil-formalina jew fis-sustanza fissattiva ta’ Bouin. Dan l-analiżi investigattiv tal-istudju kliniku li twettaq f’laboratorju ċentrali għamel użu minn skala ta’ 0 sa 3+. Kienu inklużi pazjenti kklassifikati bħala b’tebgħat 2+ jew 3+, waqt li dawk b’tebgħat 0 jew 1+ kienu esklużi. Aktar minn 70% tal-pazjenti rreġistrati wrew espressjoni żejda ta’ 3+. Id-data tindika li effetti tajbin kienu akbar fost dawk il-pazjenti b’livelli ogħla ta’ espressjoni żejda ta’ HER2 (3+).

Immunoistokimika kienet il-metodu prinċipali tat-test użat biex tiġi determinata l-pożitività ta’ HER2 fl-istudju pivitali ta’ docetaxel, bi jew mingħajr trastuzumab. Minnoranza ta’ pazjenti ġew ittestjati bl-użu ta’ fluorescence in situ hybridisation (FISH). F’dan l-istudju, 87% tal-pazjenti li daħlu kellhom marda li kienet IHC3+, u 95% tal-pazjenti li daħlu kellhom marda li kienet IHC3+ u/jew pożittiva skont FISH.

Dożaġġ ta’ kull ġimgħa f’kanċer metastatiku tas-sider
Ir-riżultati tal-effikaċja mill-istudji ta’ monoterapija u ta’ terapija kombinata huma miġbura fil-qosor f’tabella 4.

Tabella 4. Riżultati tal-effikaċja mill-istudji ta’ monoterapija u ta’ terapija kombinata

	Parametru
	Monoterapija
	Terapija kombinata

	
	Trastuzumab1
N = 172
	Trastuzumab ma’
paclitaxel2
N = 68
	Paclitaxel2
N = 77
	Trastuzumab ma’
docetaxel3
N = 92
	Docetaxel3
N = 94

	Rata ta’ Respons
(CI ta’ 95%)
	18%
(13 - 25)
	49%
(36 - 61)
	17%
(9 - 27)
	61%
(50-71)
	34%
(25-45)

	Tul medjan tar-rispons (xhur) (CI ta’ 95%)
	9.1
(5.6-10.3)
	8.3
(7.3-8.8)
	4.6
(3.7-7.4)
	11.7
(9.3 – 15.0)
	5.7
(4.6-7.6)

	TTP Medjan 
(xhur) (CI ta’ 
95%)
	3.2
(2.6-3.5)
	7.1
(6.2-12.0)
	3.0
(2.0-4.4)
	11.7
(9.2-13.5)
	6.1
(5.4-7.2)

	Sopravivenza medjana (xhur) (CI ta’ 95%)
	16.4
(12.3-ne)
	24.8
(18.6-33.7)
	17.9
(11.2-23.8)
	31.2
(27.3-40.8)
	22.74 
(19.1-30.8)


TTP = żmien sa progressjoni; “ne” jindika li ma setax jiġi stmat jew kien għadu ma ntlaħaqx.
1. Studju H0649g: sotto-sett ta’ pazjenti IHC3+ 
2. Studju H0648g: sotto-sett ta’ pazjenti IHC3+ 
3. Studju M77001: Sett sħiħ ta’ analażi (intenzjoni li tittratta), riżultati ta’ 24 xahar

Trattament kombinata b’trastuzumab u anastrozole
trastuzumab kien studjat f’kombinazzjoni ma’ anastrozole għat-trattament ippreferut ta’ MBC f’pazjenti wara l-menopawża li kienu posittivi għall-espressjoni żejda ta’ HER2, għar-riċettur tal-ormon (jiġifieri riċettur ta’ oestrogen (ER - oestrogen-receptor) u/jew riċettur ta’ progesterone (PR - progesterone-receptor)). Is-sopravivenza mingħajr progressjoni irduppjat fil-grupp ta’ trastuzumab flimkien ma’ anastrozole meta mqabbel ma’ anastrozole (4.8 xhur kontra 2.4 xhur). Għall-parametri l-oħra t-titjib li deher għat-trattament kombinat kien għar-rispons globali (16.5% kontra 6.7%); rata ta’ benefiċċju kliniku (42.7% kontra 27.9%); żmien sal-progressjoni (4.8 xhur kontra 2.4 xhur). Għall-ħin biex ikun hemm rispons u kemm idum ir-rispons ma setgħetx tiġi mkejla differenza bejn il-gruppi. Is-sopravivanza globali medjana kienet estiża b’4.6 xhur għall-pazjenti fil-grupp ta’ trattament kombinat. Id-differenza ma kinitx statistikament sinifikanti, iżda aktar minn nofs il-pazjenti fil-grupp ta’ anastrozole waħdu inqalbu għall-kors li kien fih trastuzumab wara progressjoni tal-marda.

Dożaġġ ta’ kull tliet ġimgħat f’kanċer metastatiku tas-sider
Ir-riżultati tal-effikaċja mill-istudji mhux komparattivi ta’ monoterapija u ta’ terapija kombinata huma miġbura fil-qosor f’tabella 5:

Tabella 5. Riżultati tal-effikaċja mill-istudji mhux komparattivi ta’ monoterapija u ta’ terapija kombinata

	Parametru
	Monoterapija
	Terapija kombinata

	
	Trastuzumab1
N = 105
	Trastuzumab2
N = 72
	Trastuzumab flimkien ma’ Paclitaxel3
N = 32
	Trastuzumab flimkien ma’ docetaxel4
N = 110

	Rata ta’ Respons
(CI ta’ 95%)
	24%
(15 - 35)
	27%
(14 - 43)
	59%
(41-76)
	73%
(63-81)

	Tul medjan tar-rispons (xhur) (firxa)
	10.1
(2.8-35.6)
	7.9
(2.1-18.8)
	10.5
(1.8-21)
	13.4
(2.1-55.1)

	TTP Medjan 
(xhur) (CI ta’ 
95%)
	3.4
(2.8-4.1)
	7.7
(4.2-8.3)
	12.2
(6.2-ne)
	13.6
(11-16)

	Sopravivenza medjana (xhur) (CI ta’ 95%)
	ne
	ne
	ne
	47.3
(32-ne)


TTP = żmien sa progressjoni; “ne” jindika li ma setax jiġi stmat jew kien għadu ma ntlaħaqx.
1. Studju WO16229: doża ogħla tal-bidu ta’ 8 mg/kg, segwita minn kors ta’ 6 mg/kg kull 3 ġimgħat 
2. Studju MO16982: doża ogħla tal-bidu ta’ 6 mg/kg fil-ġimgħa × 3; segwita minn kors ta’ 6 mg/kg kull 3 ġimgħat 
3. Studju BO15935
4. Studju MO16419

Siti ta’ progressjoni
Il-frekwenza ta’ progressjoni fil-fwied kienet imnaqqsa b’mod sinifikanti fil-pazjenti ttrattati bil-kombinazzjoni ta’ trastuzumab u paclitaxel, meta mqabbel ma’ paclitaxel waħdu (21.8% kontra 45.7%, p = 0.004). Numru akbar ta’ pazjenti ttrattati bi trastuzumab u paclitaxel kellhom progressjoni fis-sistema nervuża ċentrali minn dawk ttrattati b’paclitaxel waħdu (12.6% kontra 6.5%, p = 0.377).

Kanċer bikri tas-sider (ambjent awżiljarju)

Kanċer bikri tas-sider huwa definit bħala karċinoma primarja, invasiva, mhix metastatika tas-sider. 

Fl-ambjent ta’ trattament awżiljarju, trastuzumab kien investigat f’4 studji kbar, b’aktar minn ċentru wieħed u randomised:
­	Studju BO16348 kien maħsub biex iqqabbel trattament b’trastuzumab kull tliet ġimgħat għal sena u sentejn ma’ osservazzjonijiet f’pazjenti b’EBC pożittiv għal HER2 wara kirurġija, kimoterapija stabbilita u radjuterapija (jekk applikabbli). Barra dan, sar paragun ta’ trattament b’trastuzumab għal sentejn kontra trattament b’trastuzumab għal sena. Pazjenti assenjati biex jirċievu trastuzumab, ingħataw doża ogħla tal-bidu ta’ 8 mg/kg, segwita minn 6 mg/kg kull tliet ġimgħat għal sena jew għal sentejn.
­	L-istudji NSABP B-31 u NCCTG N9831 li jinkludu l-analiżi konġunta kienu maħsuba biex jinvestigaw l-utilità klinika li trattament b’trastuzumab jingħata flimkien ma’ paclitaxel wara kimoterapija AC, barra dan l-istudju NCCTG N9831 investiga wkoll iż-żieda sekwenzjali ta’ trastuzumab ma’ kimoterapija AC → P f’pazjenti b’EBC pożittiv għal HER2 wara kirurġija.
­	L-istudju BCIRG 006 kien maħsub biex jinvestiga l-kombinazzjoni ta’ trattament b’trastuzumab flimkien ma’ docetaxel wara kimoterapija AC jew flimkien ma’ docetaxel u carboplatin f’pazjenti b’EBC pożittiv għal HER2 wara kirurġija.

Fl-istudju HERA kanċer bikri tas-sider kien limitat għall-adenokarċinoma, invażiva, primarja, operabbli tas-sider, pożittiva għall-glandoli ta’ taħt l-abt jew negattiva għall-glandoli ta’ taħt l-abt jekk it-tumuri kellhom dijametru ta’ mill-inqas 1 ċm.

Fl-analiżi konġunta tal-istudji NSABP B-31 u NCCTG N9831, EBC kien limitat għal nisa b’kanċer operabbli tas-sider li kellhom riskju għoli, definit bħala pożittiv għal HER2 u pożittiv għall-glandoli limfatiċi ta’ taħt l-abt jew pożittiv għal HER2 u negattiv għall-glandoli limfatiċi ta’ taħt l-abt b’fatturi ta’ riskju għoli (daqs tat-tumur ta’ > 1 ċm u negattiv għal ER jew daqs tat-tumur ta’ > 2 ċm, irrispettivament mill-istat tal-ormoni).

Fl-istudju BCIRG 006, EBC pożittiv għal HER2 kien definit bħala pożittiv għall-glandoli limfatiċi jew pazjenti negattivi għall-glandoli b’riskju għoli bl-ebda (pN0) involviment tal-glandoli limfatiċi, u mill-inqas wieħed mill-fatturi li ġejjin: daqs tat-tumur akbar minn 2 ċm, negattivi għar-riċetturi tal-oestrogen u riċetturi tal-progesterone, grad istoloġiku u/jew nukleari ta’ 2-3, jew età ta’ < 35 sena).

Ir-riżultati tal-effikaċja mill-istudju BO16348 wara segwitu medjan ta’ 12-il xahar* u ta’ 8 snin** huma miġbura fil-qosor f’tabella 6:

Tabella 6. Riżultati tal-effikaċja minn studju BO16348

	
	Segwitu medjan
12 il-xahar*
	Segwitu medjan
8 snin**

	Parametru
	Osservazzjoni
N = 1 693
	Trastuzumab
Sena Waħda
N = 1 693
	Osservazzjoni
N = 1 697***
	Trastuzumab
Sena Waħda
N = 1 702***

	Sopravivenza mingħajr il-marda (DFS – disease-free survival)
- Numru ta’ pazjenti bl-avveniment
- Numru ta’ pazjenti mingħajr l-avveniment
Valur p kontra Osservazzjoni
Proporzjoni ta’ periklu (HR – hazard ratio) kontra Osservazzjoni
	

219 (12.9%)

1 474 (87.1%)
	

127 (7.5%)

1 566 (92.5%)
	

570 (33.6%)

1 127 (66.4%)
	

471 (27.7%)

1 231 (72.3%)

	
	
< 0.0001

0.54
	
< 0.0001

0.76

	Sopravivenza mingħajr ma terġa toħroġ il-marda
- Numru ta’ pazjenti bl-avveniment
- Numru ta’ pazjenti mingħajr l-avveniment
Valur p kontra Osservazzjoni
Proporzjoni ta’ periklu kontra Osservazzjoni
	

208 (12.3%)

1 485 (87.7%)
	

113 (6.7%)

1 580 (93.3%)
	

506 (29.8%)

1 191 (70.2%)
	

399 (23.4%)

1 303 (76.6%)

	
	
< 0.0001

0.51
	
< 0.0001

0.73

	Sopravivenza mingħajr metastasi
- Numru ta’ pazjenti bl-avveniment
- Numru ta’ pazjenti mingħajr l-avveniment
Valur p kontra Osservazzjoni
Proporzjoni ta’ periklu kontra Osservazzjoni
	

184 (10.9%)

1 508 (89.1%)
	

99 (5.8%)

1 594 (94.6%)
	

488 (28.8%)

1 209 (71.2%)
	

399 (23.4%)

1 303 (76.6%)

	
	
< 0.0001

0.50
	
< 0.0001

0.76

	Sopravivenza globali (OS – overall survival) (mewt)
- Numru ta’ pazjenti bl-avveniment
- Numru ta’ pazjenti mingħajr l-avveniment
Valur p kontra Osservazzjoni
Proporzjoni ta’ periklu kontra Osservazzjoni
	

40 (2.4%)

1 653 (97.6%)
	

31 (1.8%)

1 662 (98.2%)
	

350 (20.6%)

1 347 (79.4%)
	

278 (16.3%)

1 424 (83.7%)

	
	
0.24

0.75
	
0.0005

0.76


*Riżultat finali ko-primarju ta’ DFS ta’ sena waħda kontra osservazzjoni laħaq il-konfin statistiku definit minn qabel
**Analiżi finali (inkluż crossover ta’ 52% tal-pazjenti mill-grupp ta’ osservazzjoni għal trastuzumab) 
***Hemm diskrepanza fid-daqs tal-kampjun globali minħabba n-numru żgħir ta’ pazjenti li kienu randomised wara d-data cut-off għall-analiżi ta’ segwitu medjan ta’ 12-il xahar

Ir-riżultati tal-effikaċja mill-analiżi interim tal-effikaċja qasmu l-konfin statistiku speċifikat minn qabel tal-protokoll għat-tqabbil ta’ sena waħda ta’ trastuzumab kontra osservazzjoni. Wara segwitu medjan ta’ 12-il xahar, l-HR għad-DFS kien ta’ 0.54 (CI ta’ 95%: 0.44, 0.67) li huwa definit bħala benefiċċju assolut, f’termini ta’ rata ta’ sopravivenza mingħajr il-marda ta’ sentejn, ta’ 7.6 punti perċentwali (85.8% kontra 78.2%) favur il-grupp ittrattat b’trastuzumab.

Twettqet analiżi finali wara segwitu medjan ta’ 8 snin, li wriet li trattament ta’ sena waħda b’trastuzumab huwa assoċjat ma’ tnaqqis ta’ 24% fir-riskju meta mqabbel ma’ osservazzjoni biss (HR = 0.76, CI ta’ 95%: 0.67, 0.86). Dan ifisser benefiċċju assolut f’termini ta’ rata ta’ sopravivenza mingħajr il-marda wara 8 snin ta’ 6.4 punti perċentwali favur trattament ta’ sena waħda bi trastuzumab.

F’din l-analiżi finali, estensjoni tat-trattament bi trastuzumab għal perjodu ta’ sentejn ma wrietx benefiċċju addizzjonali fuq trattament ta’ sena waħda [DFS HR fil-popolazzjoni b’intenzjoni li jiġu ttrattati (ITT - intent to treat) ta’ sentejn kontra sena waħda = 0.99 (CI ta’ 95%: 0.87, 1.13), valur p = 0.90 u OS HR = 0.98 (0.83, 1.15); valur p = 0.78]. Ir-rata ta’ disfunzjoni kardijaka mingħajr sintomi żdiedet fil-grupp ta’ trattament ta’ sentejn (8.1% kontra 4.6% fil-grupp ta’ trattament ta’ sena waħda). Aktar pazjenti kellhom mill-inqas avveniment avvers wieħed ta’ grad 3 jew 4 fil-grupp ta’ trattament ta’ sentejn (20.4%) meta mqabbel mal-grupp ta’ trattament ta’ sena (16.3%).

Fl-istudji NSABP B-31 u NCCTG N9831 trastuzumab ingħata flimkien ma’ paclitaxel, wara kimoterapija AC.

Doxorubicin u cyclophosphamide ingħataw flimkien kif ġej:

­	doxorubicin push fil-vini, b’doża ta’ 60 mg/m2, mogħti kull 3 ġimgħat għal 4 ċikli.

­	cyclophosphamide fil-vini, b’doża ta’ 600 mg/m2 fuq medda ta’ 30 minuta, mogħti kull 3 ġimgħat għal 4 ċikli.

Paclitaxel, flimkien ma’ trastuzumab, ingħat kif ġej:

­	paclitaxel fil-vini - 80 mg/m2 bħala infużjoni kontinwa fil-vini, mogħti kull ġimgħa għal 12-il ġimgħa. 
jew 
­	paclitaxel fil-vini - 175 mg/m2 bħala infużjoni kontinwa fil-vini, mogħti kull 3 ġimgħat għal 4 ċikli (l-ewwel ġurnata ta’ kull ċiklu).

Ir-riżultati tal-effikaċja mill-analiżi konġunta tal-istudji NSABP B-31 u NCCTG N9831 fil-ħin tal-analiżi definittiva ta’ DFS* huma miġbura fil-qosor f’Tabella 7. It-tul medjan ta’ segwitu kien ta’ 1.8 snin għall-pazjenti fil-grupp ta’ AC→P u ta’ sentejn għall-pazjenti fil-grupp ta’ AC→PH.

Tabella 7. Sommarju ta’ riżultati tal-effikaċja mill-analiżi konġunta tal-istudji NSABP B-31 u NCCTG N9831 fil-ħin tal-analiżi definittiva ta’ DFS*

	Parametru
	AC→P
(n = 1 679)
	AC→PH
(n = 1 672)
	Proporzjon ta’ 
periklu kontra
AC→P
(CI ta’ 95%)
valur p

	Sopravivenza mingħajr marda
Numru ta’ pazjenti bl-avveniment (%)

Metastasi
Numru ta’ pazjenti bl-avveniment

Mewt (avveniment OS):
Numru ta’ pazjenti bl-avveniment
	
261 (15.5)



193 (11.5)



92 (5.5)
	
133 (8.0)



96 (5.7)



62 (3.7)
	
0.48 (0.39, 0.59)
p < 0.0001


0.47 (0.37, 0.60)
p < 0.0001


0.67 (0.48, 0.92)
p = 0.014**


A: doxorubicin; C: cyclophosphamide; P: paclitaxel; H: trastuzumab
* F’tul ta’ żmien medjan ta’ segwitu ta’ 1.8 snin għall-pazjenti fil-grupp ta’ AC→P u sentejn għall-pazjenti fil-grupp ta’ AC→PH
** Valur p għal OS ma qabisx il-limitu statistiku speċifikat minn qabel għall-paragun ta’ AC→PH kontra AC→P

Għall-punt finali primarju, DFS, iż-żieda ta’ trastuzumab ma’ kimoterapija b’paclitaxel irriżultat fi tnaqqis ta’ 52% fir-riskju ta’ rikorrenza tal-marda. Il-proporzjon ta’ periklu jittraduċi f’benefiċċju assolut, f’termini ta’ stimi ta’ rata ta’ sopravivenza mingħajr il-marda ta’ 3 snin ta’ 11.8 punti perċentwali (87.2% kontra 75.4%) favur il-grupp ta’ AC→PH (trastuzumab).

Fil-ħin ta’ aġġornament dwar is-sigurtà wara segwitu medjan ta’ 3.5-3.8 snin, analiżi ta’ DFS tikkonferma mill-ġdid id-daqs tal-benefiċċju li deher fl-analiżi definittiva ta’ DFS. Minkejja l-bidla għal trastuzumab fil-grupp ta’ kontroll, iż-żieda ta’ trastuzumab ma’ kimoterapija b’paclitaxel irriżultat fi tnaqqis ta’ 52% fir-riskju ta’ rikorrenza tal-marda. Iż-żieda ta’ trastuzumab ma’ kimoterapija b’paclitaxel irriżultat ukoll fi tnaqqis ta’ 37% fir-riskju ta’ mewt.

L-analiżi finali ppjanata minn qabel ta’ OS mill-analiżi konġunta tal-istudji NSABP B-31 u NCCTG N9831 kienet imwettqa meta seħħew 707 imwiet (segwitu medjan ta’ 8.3 snin fil-grupp ta’ AC→PH). Trattament b’AC→PH irriżulta f’titjib statistikament sinifikanti f’OS meta mqabbel ma’AC→P (HR stratifikat = 0.64; CI ta’ 95% [0.55, 0.74]; valur p log-rank < 0.0001). Wara 8 snin, ir-rata ta’ sopravivenza kienet stmata bħala 86.9% fil-grupp ta’ AC→PH u 79.4% fil-grupp ta’ AC→P, benefiċċju assolut ta’ 7.4% (CI ta’ 95%: 4.9%, 10.0%).

Ir-riżultati finali ta’ OS mill-analiżi konġunta tal-istudji NSABP B-31 u NCCTG N9831 huma miġbura fil-qosor f’tabella 8 taħt:

Tabella 8. Analiżi finali tas-sopravivenza globali mill-analiżi konġunta tal-istudji NSABP B-31 u NCCTG N9831

	Parametru
	AC→P
(N = 2 032)
	AC→PH
(N = 2 031)
	Valur p kontra
AC→P
	Proporzjon ta’ periklu kontra
AC→P
(CI ta’ 95%)

	Mewt (avveniment ta’ OS):
Numru ta’ pazjenti bl-avveniment (%)
	418 (20.6%)
	289 (14.2%)
	< 0.0001
	0.64
(0.55, 0.74)


A: doxorubicin; C: cyclophosphamide; P: paclitaxel; H: trastuzumab

Analiżi ta’ DFS twettqet ukoll fl-analiżi finali ta’ OS mill-analiżi konġunta tal-istudji NSABP B-31 u NCCTG N9831. Ir-riżultati aġġornati tal-analiżi ta’ DFS (HR stratifikat = 0.61; CI ta’ 95% [0.54, 0.69]) urew benefiċċju ta’ DFS simili meta mqabbla mal-analiżi primarja definittiva ta’ DFS, minkejja li 24.8% tal-pazjenti fil-grupp ta’ AC→P qalbu biex jirċievu trastuzumab. Wara 8 snin, ir-rata ta’ sopravivenza mingħajr marda kienet stmata bħala 77.2% (CI ta’ 95%: 75.4, 79.1) fil-grupp ta’ AC→PH, benefiċċju assolut ta’ 11.8% meta mqabbel mal-grupp ta’ AC→P.

Fl-istudju BCIRG 006 trastuzumab ingħata flimkien ma’ docetaxel, wara kimoterapija b’AC (AC→DH) jew flimkien ma’ docetaxel u carboplatin (DCarbH).

Docetaxel ingħata kif ġej:

­	docetaxel fil-vini - 100 mg/m2 bħala infużjoni fil-vini fuq medda ta’ siegħa, mogħti kull 3 ġimgħat għal 4 ċikli (f’ġurnata 2 tal-ewwel ċiklu ta’ docetaxel, wara dan fl-ewwel ġurnata ta’ kull ċiklu sussegwenti) 
jew 
­	docetaxel fil-vina - 75 mg/m2 bħala infużjoni fil-vini fuq medda ta’ siegħa, mogħti kull 3 ġimgħat għal 6 ċikli (f’ġurnata 2 tal-ewwel ċiklu, wara dan fl-ewwel ġurnata ta’ kull ċiklu sussegwenti) 
li kien segwit minn:
-	carboplatin – b’AUC mmirata = 6 mg/mL/min mogħti permezz ta’ infużjoni fil-vini fuq medda ta’ 30-60 minuta ripetut kull 3 ġimgħat għal total ta’ sitt ċikli

trastuzumab ingħata kull ġimgħa flimkien ma’ kimoterapija u wara dan kull 3 ġimgħat għal total ta’ 52 ġimgħa. 

Ir-riżultati tal-effikaċja minn BCIRG 006 huma miġbura fil-qosor f’Tabelli 9 u 10. It-tul medjan ta’ segwitu kien ta’ 2.9 snin fil-grupp AC→D u ta’ 3.0 snin fil-gruppi AC→DH u DCarbH.

Tabella 9. Sommarju tal-analiżi tal-effikaċja ta’ BCIRG 006 AC→D kontra AC→DH

	Parametru
	AC→D
(n = 1 073)
	AC→DH
(n = 1 074)
	Proporzjon ta’ 
periklu kontra
AC→D
(CI ta’ 95%)
valur p

	Sopravivenza mingħajr marda
Numru ta’ pazjenti bl-avveniment
	195
	134
	
0.61 (0.49, 0.77)
p < 0.0001

	Metastasi
Numru ta’ pazjenti bl-avveniment
	144
	95
	
0.59 (0.46, 0.77)
p < 0.0001

	Mewt (avveniment OS):
Numru ta’ pazjenti bl-avveniment
	80
	49
	
0.58 (0.40, 0.83)
p = 0.0024


AC→D = doxorubicin flimkien ma’ cyclophosphamide, segwit minn docetaxel; AC→DH = doxorubicin flimkien ma’ cyclophosphamide, segwit minn docetaxel flimkien ma’ trastuzumab; CI = intervall ta’ kunfidenza

Tabella 10. Sommarju tal-analiżi tal-effikaċja ta’ BCIRG 006 AC→D kontra DCarbH

	Parametru
	AC→D
(n = 1 073)
	DCarbH
(n = 1 074)
	Proporzjon ta’ 
periklu kontra
AC→D
(CI ta’ 95%)

	Sopravivenza mingħajr marda
Numru ta’ pazjenti bl-avveniment
	195
	145
	
0.67 (0.54, 0.83)
P = 0.0003

	Metastasi
Numru ta’ pazjenti bl-avveniment
	144
	103
	
0.65 (0.50, 0.84)
p = 0.0008

	Mewt (avveniment OS):
Numru ta’ pazjenti bl-avveniment
	
80
	
56
	0.66 (0.47, 0.93)
P = 0.0182


AC→D = doxorubicin flimkien ma’ cyclophosphamide, segwit minn docetaxel; DCarbH = docetaxel, carboplatin u trastuzumab; CI = intervall ta’ kunfidenza

Fl-istudju BCIRG 006 għall-punt finali primarju, DFS, il-proporzjon ta’ periklu jittraduċi f’benefiċċju assolut, f’termini ta’ stimi ta’ rata ta’ sopravivenza mingħajr il-marda ta’ 3 snin ta’ 5.8 punti perċentwali (86.7% kontra 80.9%) favur il-grupp AC→DH (trastuzumab) u 4.6 punti perċentwali (85.5% kontra 80.9%) favur il-grupp DCarbH (trastuzumab) meta mqabbel ma’ AC→D.

Fl-istudju BCIRG 006, 213/1 075 pazjent fil-grupp DCarbH (TCH), 221/1 074 pazjent fil-grupp AC→DH (AC→TH), u 217/1 073 fil-grupp AC→D (AC→T) kellhom stat ta’ ħila Karnofsky ta’ ≤ 90 (80 jew 90). Ma kien innutat l-ebda benefiċċju ta’ sopravivenza mingħajr il-marda (DFS - disease-free survival) f’dan is-sottogrupp ta’ pazjenti (proporzjon ta’ periklu = 1.16, CI ta’ 95% [0.73, 1.83] għal DCarbH (TCH) kontra AC→D (AC→T); proporzjon ta’ periklu 0.97, CI ta’ 95% [0.60, 1.55] għal AC→DH (AC→TH) kontra AC→D).

Barra dan saret analiżi esploratorja post-hoc fuq is-settijiet ta’ data mill-analiżi konġunta (JA - joint analysis) tal-istudji kliniċi NSABP B-31/NCCTG N9831* u BCIRG 006 li jikkombinaw avvenimenti ta’ DFS u avvenimenti sintomatiċi tal-qalb li huma miġbura fil-qosor f’tabella 11:

Tabella 11. Riżultati tal-analiżi esploratorja post-hoc mill-analiżi konġunta tal-istudji kliniċi NSABP B-31/NCCTG N9831* u BCIRG 006 li jikkombinaw avvenimenti ta’ DFS u avvenimenti sintomatiċi tal-qalb

	
	AC→PH 
(kontra AC→P)
(NSABP B-31 u 
NCCTG N9831)*
	AC→DH 
(kontra AC→D)
(BCIRG 006)
	DCarbH 
(kontra AC→D)
(BCIRG 006)

	Proporzjonijiet ta’ periklu tal-analiżi primarja tal-effikaċja ta’ DFS 
(CI ta’ 95%) 
valur p
	

0.48
(0.39, 0.59)
 p < 0.0001
	

0.61
(0.49, 0.77) 
p < 0.0001
	

0.67
(0.54, 0.83) 
p = 0.0003

	Proporzjonijiet ta’ periklu tal-analiżi ta’ 
Segwitu fit-tul tal-effikaċja** ta’ DFS 
(CI ta’ 95%) 
valur p
	0.61
(0.54, 0.69)
P < 0.0001
	0.72
(0.61, 0.85) 
p < 0.0001
	0.77
(0.65, 0.90) 
p = 0.0011

	Proporzjonijiet ta’ periklu tal-analiżi esploratorja post-hoc ta’ 
Segwitu fit-tul** ta’ DFS u ta’ avvenimenti sintomatiċi tal-qalb
(CI ta’ 95%)
	




0.67
(0.60, 0.75)
	




0.77
(0.66, 0.90)
	




0.77
(0.66, 0.90)


A: doxorubicin; C: cyclophosphamide; P: paclitaxel; D: docetaxel; Carb: carboplatin; H: trastuzumab CI = intervall ta’ kunfidenza 
* Fil-ħin tal-analiżi definittiva ta’ DFS. It-tul ta’ żmien medjan ta’ segwitu kien ta’ 1.8 snin fil-grupp ta’ AC→P u sentejn fil-grupp ta’ AC→PH
** It-tul medjan ta’ segwitu fit-tul għall-istudji kliniċi tal-Analiżi konġunta kien ta’ 8.3 snin (firxa: 0.1 sa 12.1) għall-grupp ta’ AC→PH u 7.9 snin (firxa: 0.0 sa 12.2) għall-grupp ta’ AC→P; It-tul medjan ta’ segwitu fit-tul għall-istudju BCIRG 006 kien ta’ 10.3 snin kemm fil-grupp ta’ AC→D (firxa: 0.0 sa 12.6) kif ukoll fil-grupp ta’ DCarbH (firxa: 0.0 sa 13.1), u kien ta’ 10.4 snin (firxa: 0.0 sa 12.7) fil-grupp ta’ AC→DH

Kanċer bikri tas-sider (ambjent neoawżiljarju-awżiljarju)

S’issa, m’hemmx riżultati disponibbli li jqabblu l-effikaċja ta’ trastuzumab mogħti flimkien ma’ kimoterapija f’ambjent awżiljarju ma’ dik miksuba f’ambjent neoawżiljarju/awżiljarju.

F’ambjent ta’ trattament neoawżiljarju-awżiljarju, l-istudju MO16432, studju randomized b’aktar minn ċentru wieħed, kien maħsub biex jinvestiga l-effikaċja klinika ta’ għoti ta’ trastuzumab flimkien ma’ kimoterapija neoawżiljarja inkluż kemm anthracycline kif ukoll taxane, segwit minn trastuzumab awżiljarju, sa tul ta’ trattament totali ta’ sena. Fl-istudju daħlu pazjenti li kienu għadhom kif ġew iddijanjostikati b’kanċer tas-sider avvanzat lokalment (Stadju III) jew EBC infjammatorju. Pazjenti b’tumuri HER2+ kienu randomized biex jirċievu kimoterapija neoawżiljari flimkien ma’ trastuzumab neoawżiljarju-awżiljarju, jew kimoterapija neoawżiljarja waħedha.

Fl-istudju MO16432, trastuzumab (doża għolja tal-bidu ta’ 8 mg/kg, segwit minn manteniment ta’ 6 mg/kg kull 3 ġimgħat) ingħata flimkien ma’ 10 ċikli ta’ kimoterapija neoawżiljarja kif ġej:

· Doxorubicin 60 mg/m2 u paclitaxel 150 mg/m2, mogħtija darba kull 3 ġimgħat għal 3 ċikli,

li kien segwit minn
· Paclitaxel 175 mg/m2 mogħti darba kull 3 ġimgħat għal 4 ċikli,

li kien segwit minn
· CMF fl-ewwel u t-tmien ġurnata kull 4 ġimgħat għal 3 ċikli

li kien segwit wara l-kirurġija minn
· ċikli addizzjonali ta’ trastuzumab awżiljarju (biex titkompla sena ta’ trattament)

Ir-riżultati tal-effikaċja minn studju MO16432 huma miġbura fil-qosor f’Tabella 12. It-tul medjan ta’ segwitu fil-grupp ta’ trastuzumab kien ta’ 3.8 snin.

Tabella 12. Riżultati tal-effikaċja minn MO16432

	Parametru
	Kimo + 
trastuzumab
(n = 115)
	Kimo waħdu
(n = 116)
	

	Sopravivenza mingħajr avveniment
	
	
	Proporzjon ta’ 
periklu
(CI ta’ 95%)

	Numru ta’ pazjenti b’avveniment
	46
	59
	0.65 (0.44, 0.96)
p = 0.0275

	Rispons patoloġiku komplut totali* (CI ta’ 95%)
	40%
(31.0, 49.6)
	20.7%
(13.7, 29.2)
	P = 0.0014

	Sopravivenza globali
	
	
	Proporzjon ta’ periklu
(CI ta’ 95%)

	Numru ta’ pazjenti b’avveniment
	22
	33
	0.59 (0.35, 1.02)
p = 0.0555


* definit bħala nuqqas ta’ kwalunkwe kanċer invasiv kemm fis-sider kif ukoll fil-glandoli ta’ taħt l-abt

Benefiċċju assolut ta’ 13-il punt perċentwali favur il-grupp ta’ trastuzumab kien stmat f’termini ta’ rata ta’ sopravivenza mingħajr avveniment ta’ 3 snin (65% kontra 52%).

Kanċer metastatiku tal-istonku

Trastuzumab kien investigat fi studju wieħed randomised, open-label, ta’ fażi III, ToGA (BO18255) flimkien ma’ kimoterapija mqabbel ma’ kimoterapija waħedha.

Kimoterapija ingħatat kif ġej:

­	capecitabine – 1 000 mg/m2 orali darbtejn kuljum għal 14-il ġurnata kull 3 ġimgħat għal 6 ċikli (fil-għaxija tal-ewwel ġurnata sa fil-għodu ta’ ġurnata 15 ta’ kull ċiklu) 
jew
­	5-fluorouracil fil-vini - 800 mg/m2/jum bħala infużjoni kontinwa fil-vini fuq 5 ijiem, mogħtija kull 3 ġimgħat għal 6 ċikli (ġranet 1 sa 5 ta’ kull ċiklu)

It-tnejn ingħataw ma’:

­	cisplatin - 80 mg/m2 kull 3 ġimgħat għal 6 ċikli fl-ewwel ġurnata ta’ kull ċiklu.

Ir-riżultati tal-effikaċja minn studju BO18225 huma miġbura fil-qosor f’tabella 13:

Tabella 13. Riżultati tal-effikaċja minn BO18225

	Parametru
	FP
N = 290
	FP +H
N = 294
	HR (95% CI)
	Valur p

	Sopravivenza globali, xhur medjana 
	11.1
	13.8
	0.74 (0.60-0.91)
	0.0046

	Sopravivenza mingħajr 
progressjoni, Xhur medjana 
	5.5
	6.7
	0.71 (0.59-0.85)
	0.0002

	Żmien sal-progressjoni tal-marda, Xhur medjana 
	5.6
	7.1
	0.70 (0.58-0.85)
	0.0003

	Rata ta’ rispons globali, %
	34.5%
	47.3%
	1.70a (1.22, 2.38)
	0.0017

	Tul tar-rispons, xhur medjana 
	4.8
	6.9
	0.54 (0.40-0.73)
	< 0.0001


FP + H: Fluoropyrimidine/cisplatin + trastuzumab
FP: Fluoropyrimidine/cisplatin 
a Proporzjon ta’ periklu

Il-pazjenti li ddaħħlu fl-istudju kellhom adenokarċinoma tal-istonku jew tal-passaġġ gastro-esofagali pożittiva għal HER2, li ma setgħetx tiġi operata, avvanzata lokalment jew rikorrenti u/jew metastatika li ma kinitx ittrattata qabel jew li ma rrispondietx għal terapija li tittratta. Il-punt finali primarju kien is-sopravivenza globali li kienet definita bħala ż-żmien mid-data ta’ randomization sad-data tal-mewt minn kwalunkwe kawża. Fiż-żmien tal-analiżi total ta’ 349 pazjent li kienu randomized mietu: 182 pazjent (62.8%) fil-grupp ta’ kontroll u 167 pazjent (56.8%) fil-grupp ta’ trattament. Il-maġġoranza tal-imwiet kienu kkawżati minn avvenimenti relatati mal-kanċer li kellu l-pazjent.

Analiżi post-hoc ta’ sottogruppi tindika li effetti pożittivi tat-trattament huma limitati biex jolqtu tumuri b’livelli ogħla tal-proteina HER2 (IHC 2+/FISH+ jew IHC 3+). Is-sopravivienza globali medjana għall-grupp b’espressjoni għolja ta’ HER2 kienet ta’ 11.8 xhur kontra 16-il xahar, HR 0.65 (CI ta’ 95%: 0.51-0.83) u is-sopravivenza mingħajr progressjoni medjana kienet ta’ 5.5 xhur kontra 7.6 xhur, HR 0.64 (CI ta’ 95%: 0.51-0.79) għal FP kontra FP + H, rispettivament. Għas-sopravivenza globali, HR kien ta’ 0.75 (CI ta’ 95%: 0.51-1.11) fil-grupp ta’ IHC 2+/FISH+ u HR kien ta’ 0.58 (CI ta’ 95%: 0.41-0.81) fil-grupp ta’ IHC 3+/FISH+.

F’analiżi esploratorja tas-sottogrupp li saret fl-istudju ToGA (BO18255) ma kien hemm l-ebda benefiċċju apparenti fuq is-sopravivenza globali biż-żieda ta’ trastuzumab f’pazjenti b’marda ECOG PS 2 fil-linja bażi [HR 0.96 (CI ta’ 95%: 0.51-1.79)], li ma tistax titkejjel [HR 1.78 (CI ta’ 95%: 0.87‑3.66)] u avvanzata lokalment [HR 1.20 (CI ta’ 95%: 0.29-4.97)].

Popolazzjoni pedjatrika

L-Aġenzija Ewropea għall-Mediċini irrinunzjat għall-obbligu li jiġu ppreżentati r-riżultati tal-istudji b’trastuzumab f’kull sett tal-popolazzjoni pedjatrika għal kanċer tas-sider u tal-istonku (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Il-farmakokinetika ta’ trastuzumab kienet evalwata f’analiżi ta’ mudell tal-farmakokinetika tal-popolazzjoni bl-użu ta’ data miġbura minn 1 582 individwu, fosthom pazjenti b’MBC, EBC, AGC jew tipi oħra ta’ tumuri pożittivi għal HER2, u voluntiera f’saħħithom, fi 18-il studju ta’ Fażi I, II u III li kienu qed jirċievu trastuzumab fil-vini. Mudell ta’ żewġ kompartimenti b’eliminazzjoni parallela lineari u mhux lineari mill-kompartiment ċentrali ddeskriva l-profil tal-konċentrazzjoni-ħin ta’ trastuzumab. Minħabba eliminazzjoni mhux lineari, it-tneħħija totali żdiedet b’konċentrazzjoni aktar baxxa. Għalhekk wieħed ma jistax jasal għall-valur kostanti tal-half-life ta’ trastuzumab. t1/2 tonqos b’konċentrazzjonijiet aktar baxxi fi ħdan intervall ta’ dożaġġ (ara Tabella 16). Pazjenti b’MBC u EBC kellhom parametri PK (eż. tneħħija (CL - clearance), volum tal-kompartiment ċentrali (Vc -central compartment volume)) u esponimenti fi stat fiss imbassra mill-popolazzjoni (Cmin, Cmax u AUC) simili. It-tneħħija lineari kienet ta’ 0.136 L/jum għal MBC, 0.112 L/jum għal EBC u 0.176 L/jum għal AGC. Il-valuri tal-parametru ta’ eliminazzjoni mhux lineari kienu ta’ 8.81 mg/jum għar-rata massima ta’ eliminazzjoni (Vmax - maximum elimination rate) u ta’ 8.92 µg/mL għall-kostanti ta’ Michaelis-Menten (Km -Michaelis-Menten constant) għall-pazjenti b’MBC, EBC, u AGC. Il-volum tal-kompartiment ċentrali kien ta’ 2.62 L għall-pazjenti b’MBC u EBC u ta’ 3.63 L għall-pazjenti b’AGC. Fil-mudell finali tal-PK tal-popolazzjoni, minbarra t-tip tat-tumur primarju, il-piż tal-ġisem, aspartate aminotransferase fis-serum u albumina kienu identifikati bħala kovarjabbli statistikament sinifikanti li jaffettwaw l-esponiment għal trastuzumab. Madankollu, id-daqs tal-effett ta’ dawn il-kovarjabbli fuq l-esponiment għal trastuzumab jissuġġerixxi li dawn il-kovarjabbli x’aktarx ma jkollhomx effett kliniku sinifikanti fuq il-konċentrazzjonijiet ta’ trastuzumab.

Il-valuri mbassra tal-esponiment PK tal-popolazzjoni (medjan b’5 - 95 Percentiles) u valuri tal-parametru PK f’konċentrazzjonijiet klinikament rilevanti (Cmax u Cmin) għall-pazjenti b’MBC, EBC u AGC ittrattati bil-korsijiet ta’ dożaġġ q1w u q3w approvati huma murija fit-tabella 14 (ċiklu 1), tabella 15 (stat fiss), u tabella 16 (parametri PK).

Tabella 14. Valuri mbassra tal-esponiment PK tal-popolazzjoni ta’ ċiklu 1 (medjan b’5 - 95 percentiles) għal korsijiet ta’ dożaġg ta’ trastuzumab fil-vini f’pazjenti b’MBC, EBC u AGC

	Kors
	Tip ta’ tumur primarju
	N
	Cmin 
(µg/mL)
	Cmax 
(µg/mL)
	AUC0-21jum (µg.jum/mL)

	8 mg/kg +
6 mg/kg q3w
	MBC
	805
	28.7 
(2.9 - 46.3)
	182 
(134 - 280)
	1 376
(728 – 1 998)

	
	EBC
	390
	30.9 
(18.7 - 45.5)
	176 
(127 - 227)
	1 390
(1 039 – 1 895)

	
	AGC
	274
	23.1
(6.1 - 50.3)
	132 
(84.2 – 225)
	1 109
(588 – 1 938)

	4 mg/kg +
2 mg/kg qw
	MBC
	805
	37.4 
(8.7 - 58.9)
	76.5 
(49.4 - 114)
	1 073 
(597 – 1 584)

	
	EBC
	390
	38.9 
(25.3 - 58.8)
	76.0
(54.7 - 104)
	1 074 
(783 – 1 502)



Tabella 15. Valuri mbassra tal-esponiment PK tal-popolazzjoni fi stat fiss (medjan b’5 - 95 percentiles) għal korsijiet ta’ dożaġg ta’ trastuzumab fil-vini f’pazjenti b’MBC, EBC u AGC

	Kors
	Tip ta’ tumur primarju
	N
	Cmin,ss*
(µg/mL)
	Cmax,ss**
(µg/mL)
	AUCss, 0-21jum
(µg.jum/mL)
	Żmien sa stat fiss***
(ġimgħa)

	8 mg/kg +
6 mg/kg q3w
	MBC
	805
	44.2
(1.8 - 85.4)
	179
(123 - 266)
	1 736
(618 – 2 756)
	12

	
	EBC
	390
	53.8
(28.7 - 85.8)
	184
(134 - 247)
	1 927
(1 332 – 2 771)
	15

	
	AGC
	274
	32.9
(6.1 – 88.9)
	131
(72.5 -251)
	1 338
(557 – 2 875)
	9

	4 mg/kg +
2 mg/kg qw
	MBC
	805
	63.1
(11.7 - 107)
	107
(54.2 - 164)
	1 710
(581 – 2 715)
	12

	
	EBC
	390
	72.6
(46 - 109)
	115
(82.6 - 160)
	1 893
(1 309 – 2 734)
	14


*Cmin,ss – Cmin fi stat fiss 
**Cmax,ss = Cmax fi stat fiss 
*** żmien sakemm jintlaħaq 90% ta’ stat fiss 

Tabella 16. Valuri mbassra tal-parametru PK tal-popolazzjoni fi stat fiss għal korsijiet ta’ dożaġg ta’ trastuzumab fil-vini f’pazjenti b’MBC, EBC u AGC

	Kors
	Tip ta’ tumur primarju
	N
	Firxa ta’ CL totali minn Cmax,ss sa
Cmin,ss
(L/jum)
	Firxa ta’ t1/2 minn Cmax,ss sa Cmin,ss
(jum)

	8 mg/kg +
6 mg/kg q3w
	MBC
	805
	0.183 - 0.302 
	15.1 - 23.3

	
	EBC
	390
	0.158 - 0.253
	17.5 – 26.6

	
	AGC
	274
	0.189 - 0.337
	12.6 - 20.6

	4 mg/kg +
2 mg/kg qw
	MBC
	805
	0.213 - 0.259
	17.2 - 20.4

	
	EBC
	390
	0.184 - 0.221
	19.7 - 23.2



Perjodu biex Trastuzumab jiġi eliminat kompletament

Il-perjodu biex Trastuzumab jiġi eliminat kompletament kien evalwat wara għoti q1w jew q3w fil-vini bl-użu tal-mudell PK tal-popolazzjoni. Ir-riżultati ta’ dawn is-simulazzjonijiet jindikaw li mill-inqas 95% tal-pazjenti se jilħqu konċentrazzjonijiet li huma < 1 μg/mL (madwar 3% ta’ Cmin,ss imbassra tal-popolazzjoni, jew eliminazzjoni kompluta ta’ madwar 97%) wara 7 xhur.

Shed HER2 ECD fiċ-ċirkolazzjoni

L-analiżi esploratorja ta’ kovarjabbli b’informazzjoni f’sottogrupp ta’ pazjenti biss issuġġeriet li pazjenti b’livell ogħla ta’ shed HER2-ECD kellhom tneħħija mhux lineari aktar malajr (Km aktar baxxa) (P˂0.001). Kien hemm korrelazzjoni bejn shed antigen u l-livelli SGOT/AST; parti mill-impatt ta’ shed antigen fuq it-tneħħija jista’ jkun spjegat minn livelli ta’ SGOT/AST.

Livelli fil-linja bażi ta’ shed HER2-ECD osservati f’pazjenti b’MGC kienu komparabbli ma’ dawk f’pazjenti b’MBC u EBC u ma kien osservat l-ebda impatt evidenti fuq it-tneħħija ta’ trastuzumab.

5.3	Tagħrif ta’ qabel l-użu kliniku dwar is-sigurtà

Ma kien hemm l-ebda evidenza ta’ effett tossiku akut jew relatat ma’ dożi multipli fi studji li damu sa 6 xhur, jew fi studji dwar l-effett tossiku fuq is-sistema riproduttiva fit-teratoloġija, fertilità femminili jew effett tossiku fl-aħħar tal-ġestazzjoni/trasferiment mill-plaċenta. trastuzumab mhux ġenotossiku. Studju dwar trehalose, eċċipjent maġġuri fil-formulazzjoni, ma wera l-ebda tossiċità.

Ma saru l-ebda studji fit-tul fuq l-annimali sabiex jiġi stabbilit il-potenzjal karċinoġeniku ta’ trastuzumab, jew sabiex jiġu determinati l-effetti tiegħu fuq il-fertilità fl-irġiel.


6.	TAGĦRIF FARMAĊEWTIKU

6.1	Lista ta’ eċċipjenti

Histidine
Histidine monohydrochloride
Trehalose dihydrate
Polysorbate 20

6.2	Inkompatibbiltajiet

Dan il-prodott mediċinali m’għandux jitħallat jew jiġi dilwit ma’ prodotti mediċinali oħrajn ħlief dawk imsemmija f’sezzjoni 6.6.

KANJINTI m’għandux jiġi dilwit b’soluzzjonijiet ta’ glucose għaliex dawn jistgħu jikkawżaw aggregazzjoni tal-proteina.

6.3	Żmien kemm idum tajjeb il-prodott mediċinali

Kunjett mhux miftuħ

3 snin.

Rikostituzzjoni u dilwizzjoni asettika

Wara r-rikostituzzjoni asettika b’ilma għall-injezzjonijiet sterili, l-istabbiltà kimika u fiżika tas-soluzzjoni rikostitwita ġiet murija għal 48 siegħa f’temperatura ta’ 2°C - 8°C. 

Wara dilwizzjoni asettika f’boroż tal-polyvinylchloride, polyethylene jew polypropylene li fihom soluzzjoni għall-injezzjoni ta’ 9 mg/mL (0.9%) sodium chloride, l-istabbiltà kimika u fiżika ta’ KANJINTI ġiet murija għal perjodu sa 30 jum f’temperatura ta’ 2°C – 8°C, u sussegwentement għal 24 siegħa f’temperaturi li ma jaqbżux 30°C.

Mill-aspett mikrobijoloġiku, is-soluzzjoni rikostitwita u s-soluzzjoni għall-infużjoni ta’ KANJINTI għandhom jintużaw immedjatament. Jekk ma jiġix użat immedjatament, iż-żmien u l-kondizzjonijiet ta’ ħażna qabel l-użu u ta’ kemm idum tajjeb għall-użu huma r-responsabbilità ta’ min qed jużah, u normalment ma jkunux aktar minn 24 siegħa f’temperatura ta’ 2°C – 8°C, sakemm ir-rikostituzzjoni u d-dilwizzjoni ma jkunux twettqu taħt kondizzjonijiet asettiċi kkontrollati u validati.

6.4	Prekawzjonijiet speċjali għall-ħażna

Aħżen fi friġġ (2°C – 8°C).
Tagħmlux is-soluzzjoni rikostitwita fil-friża.
Aħżen fil-pakkett oriġinali sabiex tilqa’ mid-dawl.

Għall-kondizzjonijiet ta’ ħażna tal-prodott mediċinali rikostitwit, ara sezzjonijiet 6.3 u 6.6.

6.5	In-natura tal-kontenitur u ta’ dak li hemm ġo fih

KANJINTI 150 mg trab għal konċentrat għal soluzzjoni għall-infużjoni

Kunjett ta’ 20 mL magħmul minn ħġieġ ċar tip I b’tapp tal-gomma butyl laminat b’kisja ta’ fluororesin u għatu li jipproteġi mit-trab b’siġill tal-aluminju li jitneħħa b’daqqa ta’ saba’ li fih 150 mg ta’ trastuzumab.

Kull kartuna fiha kunjett wieħed.

KANJINTI 420 mg trab għal konċentrat għal soluzzjoni għall-infużjoni

Kunjett ta’ 50 mL magħmul minn ħġieġ ċar tip I b’tapp tal-gomma butyl laminat b’kisja ta’ fluororesin u għatu li jipproteġi mit-trab b’siġill tal-aluminju li jitneħħa b’daqqa ta’ saba’ li fih 420 mg ta’ trastuzumab.

Kull kartuna fiha kunjett wieħed.

6.6	Prekawzjonijiet speċjali għar-rimi u għal immaniġġar ieħor

Għandha tintuża teknika asettika adattata għall-proċeduri ta’ rikostituzzjoni u dilwizzjoni. Għandu jkun hemm attenzjoni biex tiġi żgurata l-isterilità tas-soluzzjonijiet ippreparati. Billi l-prodott mediċinali ma fih l-ebda preservattiv kontra l-mikrobi jew sustanzi batterjostatiċi, għandha tiġi osservata teknika asettika.

Preparazzjoni, immaniġġjar u ħażna asettiċi

Waqt li tkun qed tiġi ppreparata l-infużjoni għandu jiġi żgurat immaniġġjar asettiku. Il-preparazzjoni għandha:
	titwettaq taħt kondizzjonijiet asettiċi minn ħaddiema mħarrġa skont ir-regoli ta’ prattika tajba b’mod speċjali fir-rigward tal-preparazzjoni asettika tal-prodotti parenterali. 
	tiġi ppreparata f’kabinett ta’ fluss laminari jew armarju tas-sigurtà bijoloġika bl-użu tal-prekawzjonijiet standard għall-immaniġġjar sikur ta’ sustanzi għall-użu fil-vini.
	tkun segwita minn ħażna adegwata tas-soluzzjoni ppreparata għal infużjoni fil-vini biex jiġi żgurat li l-kondizzjonijiet asettiċi jinżammu.

KANJINTI għandu jiġi mmaniġġat b’attenzjoni waqt ir-rikostituzzjoni. Ragħwa żejda waqt ir-rikostituzzjoni jew taħwid tas-soluzzjoni rikostitwita jista’ jirriżulta fi problemi bl-ammont ta’ KANJINTI li jista’ jittella’ mill-kunjett.

Tagħmilx is-soluzzjoni rikostitwita fil-friża.

KANJINTI 150 mg trab għal konċentrat għal soluzzjoni għall-infużjoni

Kull kunjett ta’ KANJINTI 150 mg huwa rikostitwit b’7.2 mL ta’ ilma għall-injezzjoni sterili (mhux ipprovdut). L-użu ta’ soluzzjonijiet oħra għar-rikostituzzjoni għandu jiġi evitat. 

Dan jagħti soluzzjoni ta’ 7.4 mL għall-użu ta’ doża waħda, li fiha madwar 21 mg/mL ta’ trastuzumab, b’pH ta’ madwar 6.1. Volum ta’ 4% aktar jiżgura li d-doża mmarkata ta’ 150 mg tkun tista’ tittella’ minn kull kunjett. 

KANJINTI 420 mg trab għal konċentrat għal soluzzjoni għall-infużjoni

Kull kunjett ta’ KANJINTI 420 mg huwa rikostitwit b’20 mL ta’ ilma għall-injezzjoni sterili (mhux ipprovdut). L-użu ta’ soluzzjonijiet oħra għar-rikostituzzjoni għandu jiġi evitat. 

Dan jagħti soluzzjoni ta’ 21 mL għall-użu ta’ doża waħda, li fiha madwar 21 mg/mL ta’ trastuzumab, b’pH ta’ madwar 6.1. Volum ta’ 5% aktar jiżgura li d-doża mmarkata ta’ 420 mg tkun tista’ tittella’ minn kull kunjett.

	Kunjett ta’ KANJINTI
	
	Volum ta’ ilma sterili għall-injezzjonijiet
	
	Konċentrazzjoni finali

	Kunjett ta’ 150 mg
	+
	7.2 mL
	=
	21 mg/mL

	Kunjett ta’ 420 mg
	+
	20 mL
	=
	21 mg/mL



Struzzjonijiet għar-rikostituzzjoni asettika

1) Permezz ta’ siringa sterili, injetta bil-mod il-volum xieraq (kif innutat hawn fuq) ta’ ilma għall-injezzjonijiet sterili fil-kunjett li fih it-trab lajofilizzat ta’ KANJINTI, billi timmira l-fluss ġot-trab lajofilizzat.

2) Dawwar il-kunjett bil-mod biex tgħin fir-rikostituzzjoni. TĦAWWADX.

Ftit ragħwa tal-prodott mar-rikostituzzjoni mhijiex xi ħaġa mhux tas-soltu. Ħalli l-kunjett joqgħod waħdu għal madwar 5 minuti. KANJINTI rikostitwit jirriżulta f’soluzzjoni trasparenti, bla kulur sa isfar ċar u m’għandu jkollha l-ebda frak viżibbli.

Instruzzjonijiet għad-dilwizzjoni asettika tas-soluzzjoni rikostitwita

Ikkalkula l-volum ta’ soluzzjoni meħtieġ:
•	ibbażat fuq id-doża ogħla tal-bidu ta’ 4 mg trastuzumab/kg ta’ piż tal-gisem, jew fuq doża ta' wara ta’ kull ġimgħa ta’ 2 mg trastuzumab/kg ta’ piż tal-gisem:

Volum (mL) = Piż tal-gisem (kg) × doża (4 mg/kg għad-doża ogħla tal-bidu jew 2 mg/kg għad-doża ta’ manteniment)
21 (mg/mL, konċentrazzjoni ta’ soluzzjoni rikostitwita)

•	ibbażat fuq id-doża ogħla tal-bidu ta’ 8 mg trastuzumab/kg ta’ piż tal-ġisem, jew fuq doża ta' wara ta’ 6 mg trastuzumab/kg ta’ piż tal-ġisem kull 3 ġimgħat:

Volum (mL) = Piż tal-ġisem (kg) × doża (8 mg/kg għad-doża ogħla tal-bidu jew 6 mg/kg għad-doża ta’ manteniment) 
21 (mg/mL, konċentrazzjoni tas-soluzzjoni rikostitwita)

L-ammont xieraq ta’ soluzzjoni għandu jittella’ mill-kunjett bl-użu ta’ labra u siringa sterili u jiżdied ma’ borża tal-infużjoni li fiha 250 mL ta’ soluzzjoni għall-injezzjoni ta’ 9 mg/ml (0.9%) sodium chloride. Tużax ma’ soluzzjonijiet li fihom il-glukosju (ara sezzjoni 6.2). Il-borża għandha tinqaleb bil-mod ta’ taħt fuq sabiex titħallat is-soluzzjoni filwaqt li jiġi evitat li tifforma r-ragħwa. 

Prodotti mediċinali parenterali għandhom jiġu spezzjonati viżwalment għal frak u bidla fil-kulur qabel l-għoti.

Ma kinux osservati inkompatibilitajiet bejn KANJINTI u boroż tal-polyvinylchloride, polyethylene jew polypropylene.

KANJINTI huwa għall-użu ta’ darba biss, għax il-prodott ma fihx preservattivi. Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Amgen Europe B.V.
Minervum 7061
NL‑4817 ZK Breda
L-Olanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/18/1281/001
EU/1/18/1281/002


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data ta' l-ewwel awtorizzazzjoni: 16 ta’ Mejju 2018
Data tal-aħħar tiġdid:


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.























ANNESS II

A. MANIFATTUR(I) TAS-SUSTANZA/I BIJOLOĠIKA(ĊI) ATTIVA/I U MANIFATTUR(I) RESPONSABBLI GĦALL-ĦRUĠ TAL-LOTT

B. KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C. KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D. KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

MANIFATTUR(I) TAS-SUSTANZA/I BIJOLOĠIKA(ĊI) ATTIVA/I U MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur(i) tas-sustanza(i) bijoloġika(ċi) attiva/i

Patheon Biologics BV
Zuiderweg 72/2
9744 AP Groningen
L-Olanda

Immunex Rhode Island Corporation
40 Technology Way
West Greenwich
Rhode Island, 02817
L-Istati Uniti

Isem u indirizz tal-manifattur(i) responsabbli għall-ħruġ tal-lott

Amgen Europe B.V.
Minervum 7061
NL-4817 ZK Breda
L-Olanda

Amgen NV 
Telecomlaan 5-7 
1831 Diegem 
Il-Belġju

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU 

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI 

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).
























ANNESS III

TIKKETTAR U FULJETT TA’ TAGĦRIF 
























A. TIKKETTAR


	TAGĦRIF LI GĦANDU JIDHER FUQ IL-PAKKETT TA’ BARRA

KARTUNA




	1.	ISEM TAL-PRODOTT MEDIĊINALI



KANJINTI 150 mg trab għal konċentrat għal soluzzjoni għall-infużjoni
trastuzumab


	2.	DIKJARAZZJONI TAS-SUSTANZA(I) ATTIVA(I)



Il-kunjett fih 150 mg trastuzumab.
Wara r-rikostituzzjoni 1 mL ta’ konċentrat ikun fih 21 mg ta’ trastuzumab.


	3.	LISTA TA’ EĊĊIPJENTI



Eċċipjenti: histidine, histidine monohydrochloride, trehalose dihydrate, polysorbate 20.


	4.	GĦAMLA FARMAĊEWTIKA U KONTENUT



Trab għal konċentrat għal soluzzjoni għall-infużjoni
Kunjett wieħed


	5.	MOD TA’ KIF U MNEJN JINGĦATA



Użu għal ġol-vini wara r-rikostituzzjoni u d-dilwazzjoni.
Aqra l-fuljett ta’ tagħrif qabel l-użu.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.

[bookmark: _Hlk495916644]
	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS


	9.	KONDIZZJONIJIET SPEĊJALI TA’ KIF JINĦAŻEN



Aħżen fi friġġ. Aħżen fil-pakkett oriġinali sabiex tilqa’ mid-dawl.


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Amgen Europe B.V.
Minervum 7061,
NL‑4817 ZK Breda,
L-Olanda


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/18/1281/001


	13.	NUMRU TAL-LOTT



Lot


	14.	KLASSIFIKAZZJONI ĠENERALI TA’ KIF JINGĦATA



[bookmark: _Hlk495917509]
	15.	ISTRUZZJONIJIET DWAR L-UŻU




	[bookmark: _Hlk495917631]16.	INFORMAZZJONI BIL-BRAILLE



Il-ġustifikazzjoni biex ma jkunx inkluż il-Braille hija aċċettata.


	17.	IDENTIFIKATUR UNIKU – BARCODE 2D



barcode 2D li jkollu l-identifikatur uniku inkluż.


	18.	IDENTIFIKATUR UNIKU - DATA LI TINQARA MILL-BNIEDEM



PC
SN
NN




	TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT

TIKKETTA TAL-KUNJETT




	1.	ISEM TAL-PRODOTT MEDIĊINALI



KANJINTI 150 mg trab għal konċentrat għal soluzzjoni għall-infużjoni
trastuzumab


	2.	DIKJARAZZJONI TAS-SUSTANZA(I) ATTIVA(I)



Il-kunjett fih 150 mg trastuzumab.
Wara r-rikostituzzjoni 1 mL ta’ konċentrat ikun fih 21 mg ta’ trastuzumab.


	3.	LISTA TA’ EĊĊIPJENTI



Histidine, histidine monohydrochloride, trehalose dihydrate, polysorbate 20.


	4.	GĦAMLA FARMAĊEWTIKA U KONTENUT



Trab għal konċentrat għal soluzzjoni għall-infużjoni


	5.	MOD TA’ KIF U MNEJN JINGĦATA



IV
Għal użu fil-vini.
Aqra l-fuljett ta’ tagħrif qabel l-użu.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS


	9.	KONDIZZJONIJIET SPEĊJALI TA’ KIF JINĦAŻEN



Aħżen fi friġġ. Aħżen fil-pakkett oriġinali sabiex tilqa’ mid-dawl.


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Amgen Europe B.V.
Minervum 7061,
NL‑4817 ZK Breda,
L-Olanda


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/18/1281/001


	13.	NUMRU TAL-LOTT



Lot


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




	16.	INFORMAZZJONI BIL-BRAILLE




	17.	IDENTIFIKATUR UNIKU – BARCODE 2D




	18.	IDENTIFIKATUR UNIKU - DATA LI TINQARA MILL-BNIEDEM





	TAGĦRIF LI GĦANDU JIDHER FUQ IL-PAKKETT TA’ BARRA

KARTUNA




	1.	ISEM TAL-PRODOTT MEDIĊINALI



KANJINTI 420 mg trab għal konċentrat għal soluzzjoni għall-infużjoni
trastuzumab


	2.	DIKJARAZZJONI TAS-SUSTANZA(I) ATTIVA(I)



Il-kunjett fih 420 mg trastuzumab.
Wara r-rikostituzzjoni 1 mL ta’ konċentrat ikun fih 21 mg ta’ trastuzumab.


	3.	LISTA TA’ EĊĊIPJENTI



Eċċipjenti: histidine, histidine monohydrochloride, trehalose dihydrate, polysorbate 20.


	4.	GĦAMLA FARMAĊEWTIKA U KONTENUT



Trab għal konċentrat għal soluzzjoni għall-infużjoni
Kunjett wieħed


	5.	MOD TA’ KIF U MNEJN JINGĦATA



Użu għal ġol-vini wara r-rikostituzzjoni u d-dilwazzjoni.
Aqra l-fuljett ta’ tagħrif qabel l-użu.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS


	9.	KONDIZZJONIJIET SPEĊJALI TA’ KIF JINĦAŻEN



Aħżen fi friġġ. Aħżen fil-pakkett oriġinali sabiex tilqa’ mid-dawl.


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Amgen Europe B.V.
Minervum 7061,
NL‑4817 ZK Breda,
L-Olanda


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/18/1281/002


	13.	NUMRU TAL-LOTT



Lot


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




	16.	INFORMAZZJONI BIL-BRAILLE



Il-ġustifikazzjoni biex ma jkunx inkluż il-Braille hija aċċettata.


	17.	IDENTIFIKATUR UNIKU – BARCODE 2D



barcode 2D li jkollu l-identifikatur uniku inkluż.


	18.	IDENTIFIKATUR UNIKU - DATA LI TINQARA MILL-BNIEDEM



PC
SN
NN




	TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT

TIKKETTA TAL-KUNJETT




	1.	ISEM TAL-PRODOTT MEDIĊINALI



KANJINTI 420 mg trab għal konċentrat għal soluzzjoni għall-infużjoni
trastuzumab


	2.	DIKJARAZZJONI TAS-SUSTANZA(I) ATTIVA(I)



Il-kunjett fih 420 mg trastuzumab.
Wara r-rikostituzzjoni 1 mL ta’ konċentrat ikun fih 21 mg ta’ trastuzumab.


	3.	LISTA TA’ EĊĊIPJENTI



Histidine, histidine monohydrochloride, trehalose dihydrate, polysorbate 20.


	4.	GĦAMLA FARMAĊEWTIKA U KONTENUT



Trab għal konċentrat għal soluzzjoni għall-infużjoni


	5.	MOD TA’ KIF U MNEJN JINGĦATA



Użu għal gil-vini.
Aqra l-fuljett ta’ tagħrif qabel l-użu.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS


	9.	KONDIZZJONIJIET SPEĊJALI TA’ KIF JINĦAŻEN



Aħżen fi friġġ. Aħżen fil-pakkett oriġinali sabiex tilqa’ mid-dawl.


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Amgen Europe B.V.
Minervum 7061,
NL‑4817 ZK Breda,
L-Olanda


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/18/1281/002


	13.	NUMRU TAL-LOTT



Lot


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




	16.	INFORMAZZJONI BIL-BRAILLE




	17.	IDENTIFIKATUR UNIKU – BARCODE 2D




	18.	IDENTIFIKATUR UNIKU - DATA LI TINQARA MILL-BNIEDEM



























B. FULJETT TA’ TAGĦRIF


Fuljett ta’ tagħrif: Informazzjoni għall-utent

KANJINTI 150 mg trab għal konċentrat għal soluzzjoni għall-infużjoni 
KANJINTI 420 mg trab għal konċentrat għal soluzzjoni għall-infużjoni
trastuzumab

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.
­	Żomm dan il-fuljett. Jista’ jkollok bżonn terġa’ taqrah.
­	Jekk ikollok aktar mistoqsijiet, staqsi lit-tabib jew lill-ispiżjar tiegħek.
­	Jekk ikollok xi effett sekondarju kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu KANJINTI u għalxiex jintuża
2.	X’għandek tkun taf qabel ma tingħata KANJINTI 
3.	Kif jingħata KANJINTI 
4.	Effetti sekondarji possibbli
5.	Kif taħżen KANJINTI
6.	Kontenut tal-pakkett u informazzjoni oħra


1.	X’inhu KANJINTI u għalxiex jintuża

KANJINTI fih is-sustanza attiva trastuzumab, li huwa antikorp monoklonali. Antikorpi monoklonali jeħlu ma’ proteini jew antiġeni speċifiċi. Trastuzumab huwa ddisinjat biex jeħel b’mod selettiv ma’ antiġen imsejjaħ riċettur tal-fattur tat-tkabbir epidermali uman 2 (HER2 - human epidermal growth factor receptor 2). HER2 jinstab f’ammonti kbar fuq il-wiċċ ta’ xi ċelluli tal-kanċer fejn jistimula t-tkabbir tagħhom. Meta KANJINTI jeħel ma’ HER2 dan iwaqqaf it-tkabbir ta’ dawn iċ-ċelluli u jġiegħlhom imutu.

It-tabib tiegħek jista’ jippreskrivilek KANJINTI għat trattament ta’ kanċer tas-sider u tal-istonku meta:
•	Għandek kanċer bikri tas-sider, b’livelli għolja ta’ proteina msejħa HER2.
•	Għandek kanċer metastatiku tas-sider (kanċer tas-sider li nfirex il-bogħod mit-tumur oriġinali) b’livelli għolja ta’ HER2. KANJINTI jista’ jiġi preskritt flimkien mal-mediċini kimoterapewtiċi paclitaxel jew docetaxel bħala trattament primarju għal kanċer metastatiku tas-sider jew jista’ jiġi preskritt waħdu jekk trattament ieħor ma kellux suċċess. Jintuża ukoll flimkien ma’ mediċini msejjħa inibituri ta’ aromatase f’pazjenti b’livelli għolja ta’ HER2 u b’kanċer metastatiku tas-sider pożittiv għar-riċettur tal-ormon (kanċer li huwa sensittiv għall-preżenza tal-ormoni sesswali tan-nisa).
•	Għandek kanċer metastatiku tal-istonku b’livelli għolja ta’ HER2, fejn jiġi kombinat mal-mediċini l-oħra għall-kanċer capecitabine jew 5-fluorouracil u cisplatin.


2.	X’għandek tkun taf qabel ma tingħata KANJINTI

Tużax KANJINTI jekk:
•	inti allerġiku għal trastuzumab, għall-proteini tal-ġrieden, jew għal xi sustanza oħra ta’ din il-mediċina (imniżżla fis-sezzjoni 6).
•	għandek problemi respiratorji severi meta tkun mistrieħ minħabba il-kanċer tiegħek jew jekk għandek bżonn trattament bl-ossiġnu.

Twissijiet u prekawzjonijiet
It-tabib tiegħek se jissorvelja t-terapija tiegħek b’attenzjoni.

Testijiet tal-qalb
Trattament b’KANJINTI waħdu jew flimkien ma’ taxane jista’ jkollu effett fuq il-qalb, speċjalment jekk xi darba użajt anthracycline (taxanes u anthracyclines huma żewġ tipi oħra ta’ mediċini użati għat-trattament tal-kanċer). L-effetti jistgħu jkunu moderati sa severi u jistgħu jikkawżaw mewt. Għalhekk, il-funzjoni tal-qalb tiegħek se tiġi ċċekkjata qabel, waqt (kull tliet xhur) u wara (minn sentejn sa ħames snin) it-trattament b’KANJINTI. Jekk tiżviluppa xi sinjali ta’ insuffiċjenza tal-qalb (ippumpjar inadegwat ta’ demm mill-qalb), il-funzjoni tal-qalb tiegħek tista’ tiġi ċċekkjata aktar ta’ spiss (kull sitta sa tmien ġimgħat), għandek mnejn tirċievi trattament għall-insuffiċjenza tal-qalb jew jista’ jkollok twaqqaf it-trattament b’KANJINTI.

Kellem lit-tabib, lill-ispiżjar jew l-infermier tiegħek tiegħek qabel tingħata KANJINTI jekk:

•	kellek insuffiċjenza tal-qalb, mard tal-arterja koronarja, mard tal-valvs tal-qalb (ħsejjes (murmurs) tal-qalb), pressjoni għolja, jekk ħadt xi mediċina għall-pressjoni għolja jew bħalissa qed tieħu xi mediċina għall-pressjoni għolja.
•	qatt ħadt jew bħalissa qed tuża mediċina msejħa doxorubicin jew epirubicin (mediċini użati għat-trattament tal-kanċer). Dawn il-mediċini (jew kwalunkwe anthracycline ieħor) jistgħu jikkawżaw ħsara fil-muskoli tal-qalb u jżidu r-riskju ta’ problemi fil-qalb b’KANJINTI.
•	tbati minn qtugħ ta’ nifs, speċjalment jekk bħalissa qed tuża taxane. KANJINTI jista’ jikkawża diffikultajiet biex tieħu n-nifs, speċjalment meta jingħata għall-ewwel darba. Dan jista’ jkun aktar serju jekk diġà għandek nuqqas ta’ nifs. Rari ħafna, pazjenti b’diffikultajiet severi bin-nifs qabel it-trattament mietu meta ngħataw trastuzumab.
•	qatt ħadt xi trattament ieħor għall-kanċer.

Jekk tirċievi KANJINTI flimkien ma’ xi mediċina oħra għat-trattament tal-kanċer, bħal paclitaxel, docetaxel, inibitur ta’ aromatase, capecitabine, 5-fluorouracil, jew cisplatin, għandek taqra wkoll il-fuljett ta’ tagħrif għal dawn il-prodotti.

Tfal u adolexxenti
KANJINTI mhux rakkomandat għall-persuni b’età inqas minn 18-il sena.

Mediċini oħra u KANJINTI
Għid lit-tabib, lill-ispiżjar jew lill-infermier tiegħek jekk qed tieħu, ħadt dan l-aħħar jew tista’ tieħu xi mediċini oħra.

KANJINTI jista’ jieħu sa 7 xhur biex jitneħħa mill-ġisem. Għalhekk, għandek tgħid lit-tabib, lill-ispiżjar jew l-infermier tiegħek li ħadt KANJINTI jekk tibda xi mediċina ġdida fis-7 xhur wara li twaqqaf it-trattament.

Tqala
•	Jekk inti tqila, taħseb li tista’ tkun tqila jew qed tippjana li jkollok tarbija, itlob il-parir tat-tabib, tal-ispiżjar jew tal-infermier tiegħek qabel tieħu din il-mediċina.
•	Għandek tuża kontraċezzjoni effettiva waqt it-trattament b’KANJINTI u għal mill-inqas 7 xhur wara li jkun spiċċa it-trattament.
•	It-tabib tiegħek se jagħtik parir dwar ir-riskji u l-benefiċċji li tieħu KANJINTI waqt it-tqala. F’każijiet rari, tnaqqis fl-ammont ta’ fluwidu (amnijotiku) ta’ madwar it-tarbija li qed jiżviluppa fil-ġuf kien osservat f’nisa tqal li qed jieħdu trastuzumab. Din il-kondizzjoni tista’ tkun ta’ ħsara għat-tarbija tiegħek li għada fil-ġuf u kienet assoċjata ma’ pulmuni li ma jiżviluppawx b’mod komplut li twassal għal mewt tal-fetu.

Treddigħ
Treddgħax lit-tarbija tiegħek matul it-terapija b’KANJINTI u għal 7 xhur wara l-aħħar doża, peress li KANJINTI jista’ jgħaddi għat-tarbija tiegħek permezz tal-ħalib tas-sider tiegħek.

Itlob il-parir tat-tabib jew tal-ispiżjar tiegħek qabel tieħu xi mediċini.

Sewqan u tħaddim ta’ magni
KANJINTI jista’ jkollu effett fuq il-ħila tiegħek li ssuq karozza jew tuża magni. Jekk waqt it-trattament ikollok xi sintomi, bħal sturdament, ngħas, tertir jew deni, m’għandekx issuq jew tħaddem magni qabel dawn is-sintomi jgħaddu.

Sodium
Din il-mediċina fiha anqas minn 1 mmol sodium (23 mg) f’kull doża, jiġifieri essenzjalment ‘ħielsa mis-sodium’.


3.	Kif jingħata KANJINTI

Qabel tibda t-trattament it-tabib tiegħek se jiddetermina l-ammont ta’ HER2 fit-tumur tiegħek. Pazjenti li għandhom ammont kbir ta’ HER2 biss se jiġu ttrattati b’KANJINTI. KANJINTI għandu jingħata minn tabib jew infermier biss. It-tabib tiegħek se jordnalek doża u kors ta’ trattament li huwa adattat għalik. Id-doża ta’ KANJINTI tiddependi mill-piż tiegħek.

Huwa importanti li tiċċekkja t-tikketti tal-prodotti biex tiżgura li qed tingħata l-formulazzjoni t-tajba kif preskritt. Il-formulazzjoni għall-għoti fil-vini ta’ KANJINTI mhix għall-użu taħt il-ġilda u għandha tingħata bħala infużjoni fil-vini biss.

Il-formulazzjoni għall-għoti fil-vini ta’ KANJINTI tingħata bħala infużjoni fil-vini (“drip”) direttament fil-vini tiegħek. L-ewwel doża tat-trattament tiegħek tingħata fuq medda ta’ 90 minuta u waqt li qed tingħata se tiġi ssorveljat minn professjonist fil-kura tas-saħħa, f’każ li jkollok xi effetti sekondarji. Jekk l-ewwel doża tkun ittollerata sew id-dożi ta’ wara jistgħu jingħataw fuq perjodu ta’ 30 minuta (ara sezzjoni 2 taħt “Twissijiet u prekawzjonijiet”). In-numru ta’ infużjonijiet li tirċievi jiddependu fuq kif tirrispondi għat-trattament. It-tabib tiegħek se jiddiskuti dan miegħek.

Biex jiġu evitati żbalji fl-għoti tal-mediċina huwa importanti li t-tikketti tal-kunjett jiġu ċċekkjati biex jiġi żgurat li l-mediċina li qed tiġi ppreparata u mogħtija hija KANJINTI (trastuzumab) u mhux xi prodott ieħor li fih trastuzumab (eż. trastuzumab emtansine jew trastuzumab deruxtecan).

Għall-kanċer bikri tas-sider, kanċer metastatiku tas-sider u kanċer metastatiku tal-istonku, KANJINTI jingħata kull 3 ġimgħat. KANJINTI jista’ jingħata wkoll darba fil-ġimgħa għall-kanċer metastatiku tas-sider.

Jekk tieqaf tuża KANJINTI
M’għandekx tieqaf tuża din il-mediċina qabel ma tkellem lit-tabib tiegħek. Id-dożi kollha għandhom jittieħdu fil-ħin it-tajjeb kull ġimgħa jew kull tliet ġimgħat (skont il-programm ta’ dożaġġ tiegħek). Dan jgħin lill-mediċina tiegħek taħdem bl-aħjar mod possibbli.

KANJINTI jista’ jieħu sa 7 xhur biex jitneħħa mill-ġisem tiegħek. Għalhekk it-tabib tiegħek għandu mnejn jiddeċiedi li jkompli jiċċekkja l-funzjonijiet tal-qalb tiegħek, anki wara li tispiċċa t-trattament.

Jekk għandek aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew lill-infermier tiegħek.


4.	Effetti sekondarji possibbli

Bħal kull mediċina oħra, KANJINTI jista’ jikkawża effetti sekondarji, għalkemm ma jidhrux f’kulħadd. Uħud minn dawn l-effetti sekondarji jistgħu jkunu serji u jistgħu jwasslu għal dħul l-isptar.

Waqt infużjoni ta’ KANJINTI, jistgħu jseħħu tertir, deni u sintomi oħra li jixbħu l-influwenza. Dawn huma komuni ħafna (jistgħu jaffettaw aktar minn persuna waħda minn kull 10). Sintomi oħra relatati mal-infużjoni huma: tħossok imdardar (tqalligħ), rimettar, uġigħ, żieda fit-tensjoni tal-muskoli u tregħid, uġigħ ta’ ras, sturdament, diffikultajiet respiratorji, pressjoni għolja jew baxxa, disturbi fir-ritmu tal-qalb (palpitazzjonijiet, ritmu mhux normali tal-qalb jew taħbit irregolari tal-qalb), nefħa tal-wiċċ u x-xufftejn, raxx u tħossok għajjien/a. Xi wħud minn dawn is-sintomi jistgħu jkunu serji u xi pazjenti mietu (ara sezzjoni 2 taħt “Twissijiet u prekawzjonijiet”).

Dawn l-effetti fil-biċċa l-kbira jseħħu mal-ewwel infużjoni fil-vini (“drip” fil-vina tiegħek) u matul l-ewwel ftit sigħat wara l-bidu tal-infużjoni. Dawn ġeneralment huma temporanji. Inti se tiġi osservat minn professjonist fil-kura tas-saħħa waqt l-infużjoni u għal mill-inqas sitt sigħat wara l-bidu tal-ewwel infużjoni u għal sagħtejn wara l-bidu ta’ infużjonijiet oħra. Jekk tiżviluppa xi reazzjoni, dawn se jnaqqsu jew iwaqqfu l-infużjoni u jistgħu jagħtuk trattament biex tikkontrobatti l-effetti sekondarji. L-infużjoni tista’ titkompla wara li s-sintomi jitjiebu.

Kultant, is-sintomi jibdew aktar tard minn sitt siegħat wara l-bidu tal-infużjoni. Jekk jiġri dan, kellem lit-tabib tiegħek minnufih. Kultant, is-sintomi jistgħu jitjiebu u wara jmorru għall-agħar.

Effetti sekondarji serji
Effetti sekondarji oħra jistgħu jinħassu f’kull waqt matul it-trattament ta’ trastuzumab, mhux biss relatati ma’ infużjoni. Kellem lil tabib jew infermier minnufih, jekk tinnota xi wieħed mill-effetti sekondarji li ġejjin:

	Problemi fil-qalb xi kultant jistgħu jseħħu waqt it-trattament u kultant wara li t-trattament ikun waqaf u jistgħu jkunu serji. Dawn jinkludu dgħufija tal-muskolu tal-qalb li tista’ twassal għal insuffiċjenza tal-qalb, infjammazzjoni tal-kisja ta’ madwar il-qalb u disturbi fir-ritmu tal-qalb. Dan jista’ jwassal għal sintomi bħal qtugħ ta’ nifs (inkluż qtugħ ta’ nifs billejl), sogħla, żamma ta’ fluwidu (nefħa) fir-riġlejn jew fid-dirgħajn, palpitazzjonijiet (ritmu mhux normali tal-qalb jew taħbit irregolari tal-qalb) (ara sezzjoni 2. Testijiet tal-qalb).

It-tabib tiegħek se jissorvelja l-qalb tiegħek b’mod regolari matul u wara t-trattament iżda għandek tgħid lit-tabib tiegħek minnufih jekk tinnota xi wieħed mis-sintomi mniżżla fuq.

	Sindrome ta’ lisi tat-tumur (sett ta’ komplikazzjonijiet metaboliċi li jseħħu wara trattament kontra l-kanċer ikkaratterizzati minn livelli għolja ta’ potassium u phosphate fid-demm, u livelli baxxi ta’ calcium fid-demm). Is-sintomi jistgħu jinkludu problemi fil-kliewi (dgħufija, qtugħ ta’ nifs, għeja u konfużjoni), problemi fil-qalb (ritmu mhux normali tal-qalb jew taħbit tal-qalb aktar mgħaġġel jew aktar bil-mod), aċċessjonijiet, rimettar jew dijarea u tnemnim fil-ħalq, fl-idejn jew fis-saqajn.

Jekk ikollok xi wieħed mis-sintomi mniżżla fuq meta t-trattament tiegħek b’KANJINTI ikun intemm, għandek tara lit-tabib tiegħek u tgħidlu li kont ittrattat b’KANJINTI qabel.

Effetti sekondarji oħra

Effetti sekondarji komuni ħafna (jistgħu jaffettwaw aktar minn persuna waħda minn kull 10):
•	infezzjonijiet
•	dijarea 
•	stitikezza
•	ħruq ta’ stonku (dispepsja)
•	għeja
•	raxx fil-ġilda 
•	uġigħ fis-sider 
•	uġigħ addominali 
•	uġigħ fil-ġogi
•	għadd baxx ta’ ċelluli ħomor tad-demm u ta’ ċelluli bojod tad-demm (li jgħinu jiġġieldu l-infezzjoni) xi kultant bid-deni
•	uġigħ fil-muskoli
•	konġuntivite
•	għajnejn idemmgħu
•	fsada mill-imnieħer
•	imnieħer inixxi
•	telf ta’ xagħar
•	rogħda
•	fwawar
•	sturdament
•	disturbi fid-dwiefer
•	telf ta’ piż 
•	telf ta’ aptit
•	diffikultà biex torqod (insomnija)
•	bidla fit-togħma
•	għadd ta’ plejtlits baxx
•	tbenġil
•	nuqqas ta’ sensazzjoni jew tnemnim fis-swaba’ tal-idejn u tas-saqajn, li xi drabi jistgħu jimxu għall-kumplament tad-driegħ jew tar-riġel
•	ħmura, nefħa jew feriti f’ħalqek u/jew griżmejk
•	uġigħ, nefħa, ħmura jew tnemnim tal-idejn u/jew saqajn 
•	qtugħ ta’ nifs
•	uġigħ ta’ ras
•	sogħla
•	rimettar
•	dardir

Effetti sekondarji komuni (jistgħu jaffettwaw sa persuna waħda minn kull 10):

1
1
1
•	reazzjonijiet allerġiċi
•	infezzjonijiet fil-gerżuma
· infezzjonijiet fil-bużżieqa tal-awrina u fil-ġilda
•	infjammazzjoni tas-sider
•	infjammazzjoni tal-fwied
•	disturbi fil-kliewi
•	żjieda fit-ton jew tensjoni tal-muskoli (ipertonija)
•	uġigħ fid-dirgħajn u/jew fir-riġlejn
•	raxx bil-ħakk
•	ngħas (ħedla ta’ ngħas)
•	murliti
•	ħakk

•	ħalq u ġilda xotti
•	għajnejn jinħassu xotti
· għaraq
•	tħossok dgħajjef u mhux f’sikktek
•	ansjetà
•	depressjoni
•	ażżma
•	infezzjoni fil-pulmun
•	disturbi fil-pulmun
•	uġigħ ta’ dahar
•	uġigħ fl-għonq
•	uġigħ fl-għadam
•	akne
•	bugħawwieġ fis-saqajn


Effetti sekondarji mhux komuni (jistgħu jaffettwaw sa persuna waħda minn kull 100):
•	telf ta’ smigħ
•	raxx bil-ponot
· tħarħir
· infjammazzjoni jew ċikatriċi fil-pulmun

Effetti sekondarji rari (jistgħu jaffettwaw sa persuna waħda minn kull 1 000):
•	suffejra
•	reazzjonijiet anafilattiċi

Effetti sekondarji bi frekwenza mhux magħrufa (frekwenza ma tistax tiġi stmata mid-data disponibbli):
•	tagħqid tad-demm mhux normali jew imnaqqas
•	livelli għolja ta’ pottassju 
•	nefħa jew fsada fin-naħa ta’ wara tal-għajnejn
•	xokk
•	ritmu tal-qalb mhux normali
•	distress respiratorju
•	insuffiċjenza respiratorja 
•	akkumulazzjoni akuta ta’ fluwidu fil-pulmun
•	tidjiq akut tal-passaġġi tan-nifs
•	livelli baxxi ħafna ta’ ossiġnu fid-demm
•	diffikultà biex tieħu nifs meta mindud
•	ħsara fil-fwied
•	nefħa fil-wiċċ, xufftejn u griżmejn
•	insuffiċjenza tal-kliewi 
•	livelli baxxi ħafna ta’ fluwidu madwar it-tarbija fil-ġuf
•	il-pulmuni tat-tarbija ma jiżviluppawx fil-ġuf
•	il-kliewi tat-tarbija jiżviluppaw b’mod mhux normali fil-ġuf

Xi effetti sekondarji li jkollok jistgħu jkunu minħabba l-kanċer li għandek. Jekk tirċievi KANJINTI flimkien ma’ kimoterapija, xi wħud minn dawn jistgħu jkunu wkoll minħabba l-kimoterapija.

Jekk ikollok xi effetti sekondarji, kellem lit-tabib, lill-ispiżjar jew l-infermier tiegħek.

Rappurtar tal-effetti sekondarji
Jekk ikollok xi effett sekondarju, kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen KANJINTI

KANJINTI għandu jinżaħen minn professjonisti tal-kura tas-saħħa fl-isptar jew klinika.

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kaxxa ta’ barra u fuq it-tikketta tal-kunjett wara EXP. Id-data ta’ meta tiskadi tirreferi għall-aħħar ġurnata ta’ dak ix-xahar.

Aħżen fi friġġ (2°C – 8°C). Tagħmlux is-soluzzjoni rikostitwita fil-friża. Aħżen fil-pakkett oriġinali sabiex tilqa’ mid-dawl.

Soluzzjonijiet għall-infużjoni għandhom jintużaw immedjatament wara d-dilwazzjoni. Jekk ma jintużawx immedjatament, iż-żmien u l-kondizzjonijiet ta’ ħażna qabel l-użu u ta’ kemm idumu tajbin għall-użu huma r-responsabbilità ta’ min qed jużahom, u normalment ma jkunux aktar minn 24 siegħa f’temperatura ta’ 2°C – 8°C. Tużax KANJINTI jekk tinnota xi frak jew bidla fil-kulur qabel l-għoti.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih KANJINTI
•	Is-sustanza attiva hi trastuzumab. Kull kunjett fih: 
· 150 mg trastuzumab li għandu jiġi mdewweb f’7.2 mL ta’ ilma għall-injezzjoni, Jew
· 420 mg trastuzumab li għandu jiġi mdewweb f’20 mL ta’ ilma għall-injezzjoni 
· Is-soluzzjoni li tirriżulta fiha madwar 21 mg/mL trastuzumab.
•	Is-sustanza(i) mhux attiva(i) l-oħra huma histidine, histidine monohydrochloride, trehalose dihydrate, polysorbate 20.

Kif jidher KANJINTI u l-kontenut tal-pakkett
KANJINTI huwa trab għal konċentrat għal-soluzzjoni, li huwa disponibbli f’kunjett tal-ħġieġ b’tapp tal-lastku li fih 150 mg jew 420 mg ta’ trastuzumab. It-trab huwa f’għamla ta’ boċċa ta’ lewn abjad sa isfar ċar. Kull kaxxa fiha kunjett wieħed bi trab.

Detentur tal-Awtorizzazzjoni għat-Tqegħid fis-Suq u l-Manifattur
Amgen Europe B.V.
Minervum 7061
NL‑4817 ZK Breda
L-Olanda

Detentur tal-Awtorizzazzjoni għat-Tqegħid fis-Suq
Amgen Europe B.V.
Minervum 7061
NL‑4817 ZK Breda
L-Olanda

Manifattur
Amgen NV 
Telecomlaan 5-7 
1831 Diegem 
Il-Belġju

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:
	
	België/Belgique/Belgien
s.a. Amgen n.v.
Tel/Tél: +32 (0)2 7752711

	Lietuva
Amgen Switzerland AG Vilniaus filialas
Tel: +370 5 219 7474


	България
Амджен България ЕООД
Тел.: +359 (0)2 424 7440

	Luxembourg/Luxemburg
s.a. Amgen 
Belgique/Belgien
Tel/Tél: +32 (0)2 7752711


	Česká republika
Amgen s.r.o.
Tel: +420 221 773 500

	Magyarország
Amgen Kft.
Tel.: +36 1 35 44 700


	Danmark
Amgen, filial af Amgen AB, Sverige
Tlf: +45 39617500

	Malta
Amgen S.r.l.
Tel: +39 02 6241121

	Deutschland
Amgen GmbH
Tel.: +49 89 1490960

	Nederland
Amgen B.V.
Tel: +31 (0)76 5732500


	Eesti
Amgen Switzerland AG Vilniaus filialas
Tel: +372 586 09553

	Norge
Amgen AB
Tel: +47 23308000


	Ελλάδα
Amgen Ελλάς Φαρμακευτικά Ε.Π.Ε. 
Τηλ.: +30 210 3447000

	Österreich
Amgen GmbH 
Tel: +43 (0)1 50 217


	España
Amgen S.A.
Tel: +34 93 600 18 60 

	Polska
Amgen Biotechnologia Sp. z o.o.
Tel.: +48 22 581 3000


	France
Amgen S.A.S.
Tél: +33 (0)9 69 363 363

	Portugal
Amgen Biofarmacêutica, Lda.
Tel: +351 21 4220606


	Hrvatska
Amgen d.o.o.
Tel: +385 (0)1 562 57 20

	România
Amgen România SRL
Tel: +4021 527 3000


	Ireland
Amgen Ireland Limited
Tel: +353 1 8527400

	Slovenija
AMGEN zdravila d.o.o.
Tel: +386 (0)1 585 1767


	Ísland
Vistor hf.
Sími: +354 535 7000

	Slovenská republika
Amgen Slovakia s.r.o.
Tel: +421 2 321 114 49



	Italia
Amgen S.r.l.
Tel: +39 02 6241121

	Suomi/Finland
Amgen AB, sivuliike Suomessa/Amgen AB, filial i Finland
Puh/Tel: +358 (0)9 54900500


	Kύπρος
C.A. Papaellinas Ltd
Τηλ.: +357 22741 741

	Sverige
Amgen AB 
Tel: +46 (0)8 6951100


	Latvija
Amgen Switzerland AG Rīgas filiāle
Tel: +371 257 25888

	United Kingdom (Northern Ireland)
Amgen Limited
Tel: +44 (0)1223 420305







Dan il-fuljett kien rivedut l-aħħar f’

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu.

Dan il-fuljett huwa disponibbli fil-lingwi kollha tal-UE/ŻEE fis-sit elettroniku tal-Aġenzija Ewropea għall-Mediċini.

------------------------------------------------------------------------------------------------------------------------

It-tagħrif li jmiss qed jingħata biss għall-professjonisti fil-qasam mediku jew tal-kura tas-saħħa

Biex jiġu evitati żbalji fl-għoti tal-mediċina huwa importanti li t-tikketti tal-kunjett jiġu ċċekkjati biex jiġi żgurat li l-mediċina li qed tiġi ppreparata u mogħtija hija KANJINTI (trastuzumab) u mhux xi prodott ieħor li fih trastuzumab (eż. trastuzumab emtansine jew trastuzumab deruxtecan).

Dejjem żomm din il-mediċina fil-pakkett oriġinali magħluq f’temperatura ta’ 2°C – 8°C fil-friġġ. 

Għandha tintuża teknika asettika adattata għall-proċeduri ta’ rikostituzzjoni u dilwizzjoni. Għandu jkun hemm attenzjoni biex tiġi żgurata l-isterilità tas-soluzzjonijiet ippreparati. Billi l-prodott mediċinali ma fih l-ebda preservattiv kontra l-mikrobi jew sustanzi batterjostatiċi, għandha tiġi osservata teknika asettika.

Kunjett ta’ KANJINTI rikostitwit b’mod asettiku b’ilma sterili għall-injezzjonijiet (mhux fornut) huwa kimikament u fiżikament stabbli għal 48 siegħa f’temperatura ta’ 2°C – 8°C wara r-rikostituzzjoni u m’għandhux jitpoġġa fil-friża.

Wara dilwizzjoni asettika f’boroż tal-polyvinylchloride, polyethylene jew polypropylene li fihom soluzzjoni għall-injezzjoni ta’ 9 mg/mL (0.9 %) sodium chloride, l-istabbiltà kimika u fiżika ta’ KANJINTI ġiet murija għal perjodu sa 30 jum f’temperatura ta’ 2°C – 8°C, u sussegwentement għal 24 siegħa f’temperaturi li ma jaqbżux 30°C.

Mill-aspett mikrobijoloġiku, is-soluzzjoni rikostitwita u s-soluzzjoni għall-infużjoni ta’ KANJINTI għandhom jintużaw immedjatament. Jekk ma jiġux użati immedjatament, iż-żmien u l-kondizzjonijiet ta’ ħażna qabel l-użu u ta’ kemm idumu tajbin għall-użu huma r-responsabbilità ta’ min qed jużahom, u normalment ma jkunux aktar minn 24 siegħa f’temperatura ta’ 2°C – 8°C, sakemm ir-rikostituzzjoni u d-dilwizzjoni ma jkunux twettqu taħt kondizzjonijiet asettiċi kkontrollati u validati.

Preparazzjoni, immaniġġjar u ħażna asettiċi

Waqt li tkun qed tiġi ppreparata l-infużjoni għandu jiġi żgurat immaniġġjar asettiku. Il-preparazzjoni għandha: 
	titwettaq taħt kondizzjonijiet asettiċi minn ħaddiema mħarrġa skont ir-regoli ta’ prattika tajba b’mod speċjali fir-rigward tal-preparazzjoni asettika tal-prodotti parenterali. 
	tiġi ppreparata f’kabinett ta’ fluss laminari jew armarju tas-sigurtà bijoloġika bl-użu tal-prekawzjonijiet standard għall-immaniġġjar sikur ta’ sustanzi għall-użu fil-vini.
	tkun segwita minn ħażna adegwata tas-soluzzjoni ppreparata għal infużjoni fil-vini biex jiġi żgurat li l-kondizzjonijiet asettiċi jinżammu.

KANJINTI 150 mg trab għal konċentrat għal soluzzjoni għall-infużjoni

Kull kunjett ta’ 150 mg ta’ KANJINTI huwa rikostitwit b’7.2 mL ta’ ilma għall-injezzjonijiet sterili (mhux fornut). L-użu ta’ solventi oħra għar-rikostituzzjoni għandu jiġi evitat. Dan jagħti soluzzjoni ta’ 7.4 mL għall-użu ta’ doża waħda, li fih madwar 21 mg/mL ta’ trastuzumab. Volum ta’ 4% aktar jiżgura li d-doża fuq it-tikketta ta’ 150 mg tkun tista’ tittieħed minn kull kunjett.

KANJINTI 420 mg trab għal konċentrat għal soluzzjoni għall-infużjoni

Kull kunjett ta’ 420 mg ta’ KANJINTI huwa rikostitwit b’20 mL ta’ ilma għall-injezzjonijiet sterili (mhux fornut). L-użu ta’ solventi oħra għar-rikostituzzjoni għandu jiġi evitat. Dan jagħti soluzzjoni ta’ 21 mL għall-użu ta’ doża waħda, li fih madwar 21 mg/mL ta’ trastuzumab. Volum ta’ 5% aktar jiżgura li d-doża fuq it-tikketta ta’ 420 mg tkun tista’ tittieħed minn kull kunjett.

	Kunjett ta’ KANJINTI
	
	Volum ta’ ilma sterili għall-injezzjonijiet
	
	Konċentrazzjoni finali

	Kunjett ta’ 150 mg
	+
	7.2 mL
	=
	21 mg/mL

	Kunjett ta’ 420 mg
	+
	20 mL
	=
	21 mg/mL



Istruzzjonijiet għar-rikostituzzjoni asettika

KANJINTI għandu jiġi mmaniġġat b’attenzjoni waqt ir-rikostituzzjoni. Ragħwa eċċessiva waqt ir-rikostituzzjoni jew taħwid tas-soluzzjoni rikostitwita jistgħu jikkawżaw problemi bl-ammont ta’ KANJINTI li jista’ jittella’ mill-kunjett.

1)	Permezz ta’ siringa sterili, injetta bil-mod il-volum xieraq (kif innutat hawn fuq) ta’ ilma għall-injezzjonijiet sterili fil-kunjett li fih KANJINTI lajofilizzat, billi timmira l-fluss għal fuq it-trab lajofilizzat.

2)	Dawwar il-kunjett bil-mod sabiex tgħin fir-rikostituzzjoni. TĦAWWADX.

Mhix xi ħaġa rari li tifforma ftit ragħwa wara r-rikostituzzjoni tal-prodott. Ħalli l-kunjett joqgħod waħdu għal madwar 5 minuti. KANJINTI rikostitwit jirriżulta f’soluzzjoni trasparenti, bla kulur sa isfar ċar u għandu jkun mingħajr frak viżibbli.

Istruzzjonijiet għad-dilwizzjoni asettika tas-soluzzjoni rikostitwita

Ikkalkula l-volum ta’ soluzzjoni meħtieġa:
•	ibbażat fuq id-doża ogħla tal-bidu ta’ 4 mg trastuzumab/kg ta’ piż tal-gisem, jew fuq id-doża ta’ wara ta’ kull ġimgħa ta’ 2 mg trastuzumab/kg ta’ piż tal-gisem:

Volum (mL) = Piż tal-gisem (kg) × doża (4 mg/kg għad-doża ogħla tal-bidu jew 2 mg/kg għad-doża ta’ manteniment)
21 (mg/mL, konċentrazzjoni ta’ soluzzjoni rikostitwita)

•	ibbażat fuq id-doża ogħla tal-bidu ta’ 8 mg trastuzumab/kg ta’ piż tal-ġisem, jew fuq id-doża ta’ wara ta’ kull 3 ġimgħat ta’ 6 mg trastuzumab/kg ta’ piż tal-ġisem:

Volum (mL) = Piż tal-ġisem (kg) × doża (8 mg/kg għad-doża ogħla tal-bidu jew 6 mg/kg għad-doża ta’ manteniment)
21 (mg/mL, konċentrazzjoni ta’ soluzzjoni rikostitwita)

L-ammont xieraq ta’ soluzzjoni għandu jittella’ mill-kunjett bl-użu ta’ labra u siringa sterili u jiżdied ma’ borża tal-infużjoni magħmula minn polyvinylchloride, polyethylene jew polypropylene li jkun fiha 250 mL ta’ soluzzjoni għall-injezzjoni ta’ 9 mg/ml (0.9%) sodium chloride. Tużax ma’ soluzzjonijiet li fihom il-glucose. Il-borża għandha tinqaleb bil-mod rasha ’l isfel sabiex titħallat is-soluzzjoni filwaqt li tiġi evitata r-ragħwa. Soluzzjonijiet parenterali għandhom jiġu spezzjonati għal frak viżibbli u tibdil fil-kulur qabel ma jingħataw lill-pazjent. 

